text:
Giöxeppe Mazzin
Gioxeppe Mazzin (it: Giuseppe Mazzini) (Zena, 22 zügno 1805 - Pisa, 10 marzo 1872) o l'è stæto un patriotta e pensatô, ün di ciù grendi protagonisti do Risorgimento italian.
Domenico Lama (1823-1890), Giöxeppe Mazzin
Dæti personâli
Mòrte: Pisa, 10 marzo 1872
A vitta[modìfica | modìfica wikitèsto]
Gioxeppe o l'ea figgio do Giacomo, mego e professö üniverscitaio, e da Maja Drago, ch'a l'ha avüô coscì grande importansa in ta sö formasion spirituale. Doppo avei stüdiou filosofia, belle lettie e meixinna, o seguiä finna ä laurea o ni o l'ha moddo de strenze i rapporti con i atri patrioti dell'ambiente zeneize do sö tempo: i fræ Ruffin (Zane, Jacopo, Agostin e Ottavio), F. Campanella, Piero Torre. In to 1827 o se laurea e o l'intra in ta Carbonaja. Dall'anno succescivo o tegne unna rubrica lettiaia, primma in sce l' Indicatore Genovese e poi in sce l' Indicatore Livornese.
O 13 novembre 1830 o vegne imprexonou a seguito da delassion de 'na spia, e o resta in to forte de Savonna figna ao 28 zenä 1831. In te questa occaxon, raxonando in sce i limiti da Carboneria e di sö scistemi, o progetta unna associasion ciù adatta ao contesto nasionale: a Giovane Italia. Espülso a l'estero doppo esse sciortio de prexon, o passa in Svissea, poi in Fransa, in Corsega e in te l'Italia Çentrale, (dove l'ea ancun in corso moti patriottici). Fallia a spedision, o ritorna in Fransa, a Marseggia (dove o pübblica a Lettera a Carlo Alberto).
In te questo periodo o fonda a Giovane Italia e o giornale con o mæximo nomme. In to 1833 o l'è costreito a lasciä Marseggia pe a Svissea; fallisce dui tentativi insurresionæ in Savoia e in to Napolitan. L'anno doppo o fonda a Giovane Europa pe allargä o programma da Giovane Italia. E prescioin reazionaie o costrenzen do 1837 a annasene anche da a Svissea, pe stabilise a Londra. Scciuppæ e rivoluzioin do 1848 o torna in Italia, a Milan, dove o l'è in contrasto con o governo provvisoio, essendo contraio all'ünion da Lombardia con o Piemonte. O 21 zennä 1849 o popolo de Romma o l'eleze rappresentante ä Costituente.
Mazzin o l'arriva in ta Çittæ Eterna o 5 de marzo e o 30 do mæximo meise o l'è eletto Triumviro. Cheita Romma pe l'intervento franseize, ghe tocca turna l'exilio a Londra. In ti anni succescivi gh'è növi fallimenti di tentativi mazzinien: in to 1852 coa fuxilazion di Martiri de Belfiore; in to 1853 con l'insurrezion milaneise; con di ätri moti do 1854 e 1855 e con a spedizion do Pisacan do 1857. O ritorna in Italia doppo l'armistizio de Villafranca ma fallisce o sö tentativo de invadde Stato Pontifiçio e o Regno de Napoli. O collabora in to 1860 con o Gaibado pe preparä a Spedizion di Mille. In to 1863 fallisce un'ätra insurrezion, in Friuli.
In te l'agosto 1870 o vegne arrestou a Palermo e imprexonou a Gaeta. Sciortio pe amnistia o va unn'ätra votta in exilio a Londra. O torniä in patria do 1872, muindo a Pisa, dove o passiä i sö ürtimi giorni sotta o nomme fäso de dottor Brown. I funerali, a Zena, vedian unna strazordenaia partecipazion de popolo (Çimiteio monumentale de Stagen).
A memorialistica a n'ha tramandou che Pippo, comme o l'ea ciammou dai amixi, o l'ea appascionou de muxica e bravo sunou de chitara. O l'è stæto proprietaio de ün di urtimi esemplari de mandolin zeneize (diverso da quello napulitan perchè con sei corde e accordou comme unna chitara).
O pensceo[modìfica | modìfica wikitèsto]
Caratteristica do pensceo do Mazzin a l'è a fede religiosa, unna fede che a no se riconosce in te nisciünn-a de religiuin offiçiæ, meno che mai in te quella cattolica (in te a prefazion de Dei Doveri dell'uomo o scrive ...la base d'ogni autorità tirannica, il Papato). Pe o Mazzin Dio o se incarna in te l'umanitæ. L'Italia a saiä libera quande se affermiä unna Lezze morale superiô a tütti quelli che se metten comme intermediai fra Dio e o Popolo. Da o punto de vista sociale i operai van liberæ da a scciavitù do salario, attraverso a libera associazion, diventando padruin lû meximi do terren e di capitali. Questa poxizion a differenzia Mazzin dao socialismo, che allua o mesciava i primmi passi, in quanto o mazzinianeximo o l'avversa a lotta de classe. Rilevante in to sö pensceo, pe i tempi, l'idea che l'emancipazion da donna a doviä accompagnä quella dell'operaio.
Colegaménti esterni[modìfica | modìfica wikitèsto]
- Commons, Giuseppe Mazzini [1]


c: text/html

text:
Francobollo
O Francobollo o l'è 'na carta-valôri emessa da 'n'amministrassion postâ ch'a rapprezenta a prêuva do pagamento in antiçipo pe i serviçi de spedission de 'na lettera ò de 'n pacco a 'n destinatâjo.
Primma de l'introdûssion di francobolli o pòrto o vegniva pagòu da-o destinatâjo.
Ideòu da l'ingléise Rowland Hill, tradissionalmente o francobollo o l'è 'n rettangolo piccin de papê c'o s'incolla insce 'na bûsta (ò anvelòppe). Ben de ræo han prodûto di francobolli d'âtre forme: riondi (Neuva Selanda), in forma de triangolo, pentagono, e in forma de frûta ascì (Tonga e Sierra Lion).
O stûddio di francobolli o vegne ciammòu filatelia, c'a l'inclûdde o dizegno, a prodûssion e l'ûzo di francobolli dòppo che son stæti emessi da l'outoritæ postâ. O termine "filatelia" o vegne soventi confûzo co-a collession de francobolli.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Francobollo

robotstxt: allowed

filter: keep


text:
Turta de sücca dûse
A turta de sücca dûse a l'è 'na turta tipica prieṡe e da vaâ du Maémua prepaâ inte feste de l'autünnu (da Tütti i Sànti fin a cuelle de Denâ), a se tröva ascì a Löa, dunde a l'è tipica du 24 de dixenbre. Segundu e legénde lucàli a l'è ina risètta antichìscima, c'a végne prepaâ dau XVII seculu.[1]
Ingredienti pe 6/8 persùne[modìfica | modìfica wikitèsto]
A sfoglia[modìfica | modìfica wikitèsto]
• 200gr de faîna (de lungu a l'è devöâ cuella integrâle)
• êgua (ad öggiu, cuanta a ne bàsta)
• öiu de oîva (cuantu ne basta)
U cìn[modìfica | modìfica wikitèsto]
• 1,5 kg de sücca giana
• in övu
• in cügiâ de faîna de cêxi
• 50 gr de pignöi
• 50 gr de üghétta
• 3 cügiê de Marsala
• 100 gr de sücâ semuâ
Preparasiùn[modìfica | modìfica wikitèsto]
Pé cumensà bezögna inbastî i ingredienti pé a sfoglia, inpastànduli assèmme fin a cuande u nu se fùrma in inpastu mòrbidu. Da chi u bàsta passàlu in t'ina pücagétta, pé fâlu ripuṡâ.
Lascê a sücca in sce in föiu de làtta e metîla intu fùrnu a 200 gràddi pé cuṡai mèṡṡ'ùa o in ùa, vistu che u tenpu u dipénde dae dimensciùi de sta chì. Levê i semmi e a scürsa.
Intu mentre andài a sciaccâ cun a fursîna a purpe da sücca, da inseì ascì l'üghetta intu Marsala, doppu avéla lavâ.
Andài poi a mescciâ au Marsàla l'övu, a sücâ, a faîna de céxi e ascì i pignöi, cun in cügiâ. Dividéi pòi a sfoglia in dùi furme reùnde, inseì inte 'na teja a sfoglia e poi ascì l'inpastu. Serê i bùrdi ben e metîi tüttu a cöxe intu furnu, fin a cuande u cuû da cròsta u nu u l'è bellu duòn.[2]
Âtre varietê[modìfica | modìfica wikitèsto]
A Löa a turta a se preṡénta scimile, ascì se cun quarche diffeénsa, ad eṡempiu inte l'inpastu inte sta sitê i ghe méttan ascì a vaniglia, pé arumatiṡâ de ciü u piâttu, assemme a l'arànciu nu tratòn. Pé amurbidî l'inpastu se ghe pò metî ascì ina meia renetta.[3]
Notte[modìfica | modìfica wikitèsto]
- ↑ (IT) A gastronomica, stòje de furnelli, in sce ilsecoloxix.it. URL consultòu o 3 lùggio 2021.
- ↑ (IT) Turta de Sücca, a risetta, in sce rivieradeibambini.it. URL consultòu o 3 lùggio 2021.
- ↑ (IT) Turta de sücca, varietê de Löa, in sce yumpu.com. URL consultòu o 3 lùggio 2021.


text:
Dialetto tabarchin
O Tabarchin (in tabarchin: tabarkin) o l'e 'na variante da lengoa ligure parlâ inta zöna de Carlofòrte, inta Sardegna do ponente, inte 'n'izoa lengoistica lontann-a da çitæ de Zena. O l'é parlòu da 10.000 personn-e.
Stöia[modìfica | modìfica wikitèsto]
O nomme de Tabarchin o vegne da l'izoa de Tabarca, zu in Àfrica, sùbito de d’âto a-a Tunizîa, dove stava di pegeixi, ciù che âtro apreuvo a pescâ o coâllo. Gh’en stæti da-o 1540 a-o 1742.
Tutt’assemme a-o Bey di Turchi o no gh’è anæto ciù ben d'aveighe di Zeneixi cristien coscì inte seu tære, e o gh’à ordenòu d’anâsene ciù fito poscìbile. Segûo a Zena no se ghe poeiva anâ; lì o spaçio o l'è senpre stæto pöco, e i Tabarchin doveivan çercâlo inte quarche pòsto neuo.
E coscì o Re da Sardegna Carlo Feliçe o ghe dà a mente a-i pövei Tabarchin desperæ, e into 1745 o ghe proponn-e d’anâ inte l’izoa de San Pê. E coscì i Tabarchin, pegeixi d’orìgine e nòrdaficæn de proveniensa, an pigiòu e strasæ e a lengoa e î an portæ inte n'âtra izoa, dove no gh’ea ninte ma a l'ea tæra di cristien, e an comensòu torna a travagiâ.
Comme o diva anche o Luchetto Zeneise, i zeneixi “lì donde van, pe primma cösa n'âtra Zena ghe fan”. Defæti i Tabarchin pe primma cösa an fondòu 'na neua çitæ, con dâghe o nomme do Re ch’o î aveiva liberæ.
E coscì ancon a-a giornâ d'ancheu a Carlofòrte se parla a lengoa ch'a l'è nasciûa a Zena, a l'è pasâ pe Tabarca e a l'è finîa a Carlofòrte, parlâ da-i Zeneixi de Sardegna.
Fonologîa[modìfica | modìfica wikitèsto]
Consonante[modìfica | modìfica wikitèsto]
Vocâle[modìfica | modìfica wikitèsto]
Gramatica[modìfica | modìfica wikitèsto]
O verbo êse (scrîto in tabarchìn)[modìfica | modìfica wikitèsto]
Infinîto
- Ésse
Indicatîvo
Prezénte:
- Mi sun
- Ti t'è
- Le u l'è
- Niotri sémmu
- Viotri sài
- Liotri sun/en
Inperfètto:
- Mi èa
- Ti t'èi
- Lé u l'èa
- Niotri ému
- Viotri éi
- Liotri éan
Futûro sénplice:
- Mi saiò
- Ti ti saié
- Lé u saiò
- Niotri saiému
- Viotri saiài
- Liotri saian
Pasâto Pròscimo:
- Mi sun stetu
- Ti t'è stetu
- Lè u l'è stetu
- Niotri sémmu steti
- Viotri sài steti
- Liotri sun / En steti
Trapasâto pròscimo:
- Mi éa stetu
- Ti t'éi stetu
- Lé u l'éa stetu
- Niotri ému steti
- Viotri éi steti
- Liotri éan steti
Vôxe corelæ[modìfica | modìfica wikitèsto]
Âtri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Dialetto tabarchin


text:
Sêrvu
Sêrvu (Séu ascì[4], O Çervo in zeneśe, Cervo in italiàn) a l'è ina cumüna inta Pruvinsa de Inpeia, ch'a cunta 1 149 abitànti (dâiti agiurnâi au 2019).
Geugrafia[modìfica | modìfica wikitèsto]
U teritòiu da cumüna de Sêrvu se tröva in ta parte ciü a levànte da Pruvinsa, u paìśe u l'è bagnâu dau Mâ Ligüre e u so entrutèra u fa parte de valli du Merula, du Steria e pé in tòccu ascì de quella du Evignu, inânsi ciü vixin au burgu u se tröva s-ciumâia dîta du Sêrvu. Insemme ai âutre cumüne vixìne u fa pàrte du Gurfu de Dian.
U sentru du paìśe u g'ha a particularitâi de truvâse in puśisiùn ciü a munte da maìna, e prisipali còlle preśenti e sun quelle du Sêrvu (324 m) e du Castelaréu (211 m).
Cunfìn[modìfica | modìfica wikitèsto]
A sitàe a l'è furmâ dau sulu Sêrvu, pé in estensciùn de squâxi 3,59 km2, a cunfìna cun i teritòi de San Bertumê e de Andöa, in Pruvinsa de Savuna.
Stoia[modìfica | modìfica wikitèsto]
Urigine du nòmme[modìfica | modìfica wikitèsto]
U nomme du paiśe u l'è dunca da riscuntrà in ta raìxe latìna de servum, cun u scignificâu de s-ciàvu, poi mudificâu in epuca medievàle (aturnu au Sinquesentu) e divegnüu in italiàn Cervo, lucalmente a l'è dövöâ dai véggi nu sulu a parolla Sêrvu, ma ascì Séu pé indicâ a sitàe .
Epuca rumana[modìfica | modìfica wikitèsto]
E primme testimuniànse in scé l'abitâu e sun da ritruvà zà inte l'epuca Rumana, cun a custrusiùn de primme cà aturnu a 'na mansio, stasiun de càngiu longu a Via Julia Augusta, foscia cistruìa chi propiu grassie aa preśensa de cârche funte natüâle e de in apròdu li vixìn, difatti a l'è stâita truvà ina stele du I seculu d.C. in ta strutüa da géxa de San Nicola, in tenpu dedicâ a San Zorzu.[5] Segundu âutre funti peò pé a sò cunfurmasiùn favuevule a śona a sajéva śa stâita frequentà dai Ligüri Ingauni, fin aa scunfitta in tu 181 a.C.
Epuca medievâle[modìfica | modìfica wikitèsto]
Terminâ l'èsperiénsa de l'Inpéu Rumàn u se vèrbe in periudu de svilüppu pé u burgu, tucàu sulu i minima parte dae incursciùi di barbari primma e di sarecen doppu (fra i vista a pusisiùn furtemente difendibile e prutéśüa daa séie de ròcche au riùndu. Pé in bréve perìudu u và sutta ai biśantìn, in ta cuscì dîta Marittima Italorum.
Sucescivamente, a partì dau 950 u cumüne u va a fà parte di pusedimenti di marchéśi de Claveśana, che ereditan u feudu dai veggi pusedimenti da Marca Arduinica (dunde difatti u faxéva parte du Cumitâu de Arbenga) grassie au predecesù Bunifassiu du Vastu. Sutta a sti chi a cumensa a furtificasiùn de l'abitâu, che śà dau 1000 u vegne mensciunâu cun ina sò müàja de diféśa.[6]
Saiàn poi i marchéśi in persùna a dà u cuntròllu du paìśe aa cumüna franca de Diàn in tu 1172, au quàle duminiu a pupulasiùn servéśe se rivòta aturnu au 1204, autuguvernanduse cumme cumüna e dumandandu poi a prutesiùn aa Repübbrica de Śena.
In te stu moddu chi i śenéśi i vàn a cuncedde cârche tenpu dòppu u cuntròllu de Sêrvu ai cavalieri de l'urdine de Malta in tu 1330, che peò doppu in ànnu i van a vénde i diritti aa famìa di Dôia, cun u machéśe Lazzaro.
U duminiu u se interunpe doppu pòcu, a càuśa da cunquista di Del Carretto, legittimi discendenti da famìa Claveśana, grassie a l'opéa de Enrico che mantegnïà u feudu fin au 1384, ànnu du riturnu du burgu inte l'orbita śenéśe. Turna suttu sta chi Sêrvu u sciòrte a utegnì ina növa furma de autunumìa, cun a cuncesciùn de puré eléśśe diretamente in cunséju sitadìn e in propiu pudestà.
Epuca muderna[modìfica | modìfica wikitèsto]
Cun u seculu XVI a sitadìna a déve ancù patì ina séie de invaxiùi türche, che vàn ciü votte a sbarcà inte còste da Rivêa de Punente armenu fin au 1571, (ànnu da battàja de Lepantu) atràtti ascì dae ròtte cumerciàli che chi e tranxitavan, vistu che i pescatùi lucàli i s'éan specialiśâi in ta racolta du cuàllu, cun ligammi versu a Corsega e a Sardegna, e in ta prudusiùn de l'öiu.[7]
Cun a caütta da Repübbrica de Séna a seguitu de l'invaxùn fransese du 1797 u paìśe éntra a fà parte da Repübbrica Ligure, inserìu inisialmente in tu dipartimentu du Càppu Vérdu (cun sentru diretìvu a Diàn), diventandu séde du lucàle V cantùn fin a l'ànnu 1798, poi sciurbìu in ta Circuscrisiùn de Auìve, cun sede a Inéia, e da lì anéssu a a l'Inpéu Franseśe sùtta Napuleùn Bunapàrte.
Cun u cungressu de Vienna du 1814 e a restaurasiùn u vegne inglubàu inti dumini du Regnu de Sardegna, faxendu parte du sircundâiu du Portu da Pruvinsa de Śena (mandamentu de Dian) dau 1861 in quélli du Regnu de l'Italia, divegnüu doppu a Segunda Guèra Mundià a Repübbrica italiana.
A münisipalitàe d'ancöi a l'è stâita istituîa in te l'ànnu 1925, doppu ésse andà a fà parte da cumüna da Maina de Diàn a partì dau 1923.[8] Difatti dau 6 de dexènbre de cöll'ànnu l'éan stâite supresse e acurpâe ascì e cumüne de San Bertumê e da Vìlla, cun u teritòiu de sti dui paìśi ricustituîu in mòddu indipendente sulu in tu 1947[9], quande u vegne destacâu daa cumüna servéśe, propiu pé sta mutivasiùn chi San Bertumê u l'àxéva mantegnüu a denuminasiùn ufisiâle de San Bertumê du Sêrvu.
Pòsti de interesse[modìfica | modìfica wikitèsto]
Architetüe militàri[modìfica | modìfica wikitèsto]
L'intregu burgu du Sêrvu u l'è struttürâu cun funsiùi de diféśa. Chi u sé pönan vegghe ancù e tùri de avistamentu dövöâe cuntru e invaxùi türche e ascì e antìghe müaje dunde se trövan e pòrte de acessu au paìśe, ciamâe de Santa Cateìna (a nòrd-est), da Canarda (a sud-est), da Maìna ( a sud-ovest, aù divìśa fra u varcu da Maina e de San Nicola), ciü u Varcu di Biundàu, avertu in epuca sucescìva pé rende ciü fassile l'acessu aa pupulaiùn.
U Castellu di Claveśana[modìfica | modìfica wikitèsto]
Integrâu inta strutüa du paìśe se tröva u Castellu tiâu sciü daa famìa di Clavesana a partì dau XIII seculu, in scia bàśe de ina presedente ture de stile rumanicu, u l'à da senpre funsiunâu cumme furtessa pé u burgu de Sêrvu, inti seculi passâi u l'à vistu ciü càngi e funsiùi, vegne dunca dövöâu primma cumme uatôiu dedicâu a San Giuàn e doppu cumme uspeà.
Architetüe religiùśe[modìfica | modìfica wikitèsto]
Eclexiaticamènte u teritòiu de Sêrvu u fa pàrte da diocexi de Arbenga-Inpeia, e gêxe presènti inta cumüna e sun sutta aa Parocchia de San Giuàn.
• Gêxa da parocchia de San Giuàn u Batìsta, a l'è a gêxa prinsipâ du paìśe, custruìa in döitu baròccu fra i seculi XVII e XVIII grassie ai fundi derivâi daa pésca du curallu e dai cumerci versu a Corsega e a Sardegna, u l'è cunsciderâu u ciü grossu edifissiu custruìu in te stu stìle chi de tütta a Ligüia de Punente.
Tiâu sciü da l'architettu Giu Bàtta Marvàudi, uriginâiu du burgu de Candeàscu, ancöi frasiùn da cumüna de Burgumâu, in tu 1706, ànnu da sò mòrte, sustituìu dau fìu Giacumu Filippu. L'elegante canpanìn, u l'éa stâitu diśegnâu da in âutru inpurtante artìsta de l'épuca, Francescu Caréga, ch'u vegnìva dau Pòrtu e issàu sciü versu a fìn du Settesentu. Scibèn l'inpurtànsa da paròcchia e e gràndi dimensciùi a gêxa a preśénta numma ina navâ, ch'a cunserva ancù l'antìgu pürpitu in marmu giàncu du 1500, ciü in Crìstu de légnu fâitu dau Antôniu Maìa Marajàn e a funte du batéximu du Seisentu.[10]
• Gêxa de San Śorśu o de San Nicola, a l'è a veggia paruchiâle, culucâ in sìmma a in pöśśu natüâle in puśisiùn ciü decentrâ dispettu a l'antigu burgu, custruîa in unù a San Śorśu, santu ben venerâu intu levante du Mâ Mediterraneu e asciurbìu inta cultüa servéśe düante a duminasiun śéneśe. L'aspettu baròccu du dì d'ancöi u l'è duvüu a in rimanegiamentu fâitu fra u 1690 e u 1725 da i dui architetti lucâli Giu Batta e Giacumu Marvaldi, in sce cumisciùn di Fràtti Agustiniâi de Śena ch'i vàn a dövöâla doppu dui seculi de abandùn.
Presedentemente a mustrava strutüe ciü tipicamente rumaniche e u se cunta adiritüa ch'a fusse stâita tiâ sciü a partì dae fundamenta de in antìgu tenpiu rumàn. Au drentu se pönan vegghe in ta navâ uvâle diferenti decurasiùi de marmu, in ciü cuùi, a pâa d'autà dedicâ aa Madonna firmâ da Francesco Carrega e ascì i tradisiunali Cristi da prucesciùn. L'udierna intitulasiùn de l'edifissiu a San Nicola a l'è datâ au 1863.[11]
Ecunumia[modìfica | modìfica wikitèsto]
Cultüa[modìfica | modìfica wikitèsto]
Feste e fée[modìfica | modìfica wikitèsto]
Vie de cumünicasiùn[modìfica | modìfica wikitèsto]
Nòtte[modìfica | modìfica wikitèsto]
- ↑ Dâitu Istat - Pupulasiùn rexidente ai 30 de śügnu du 2019.
- ↑ Clascificaçion sismica (XLS), in sce protezionecivile.gov.it.
- ↑ Legge 26 agosto 1993, n. 412, alegòu A, Tabélla di graddi/giórno di Comùn pe Region e Provinsa (PDF), in sce efficienzaenergetica.acs.enea.it, 1 màrso 2011, p. 151. URL consultòu o 25 arvî 2012.
- ↑ da prununsià in zeneśe Çéo
- ↑ (IT) A stòia da cumüna du Servu, in sce comune.cervo.im.it. URL consultòu o 19 seténbre 2021.
- ↑ (IT) Sêrvu, ün di burghi ciü belli d'Italia, in sce borghipiubelliditalia.it. URL consultòu o 19 seténbre 2021.
- ↑ (IT) Inpeia da vegghe, u burgu de Sêrvu, in sce imperiadavedere.it. URL consultòu o 19 seténbre 2021.
- ↑ (IT) Decrétu Reàle 2769 du 6 de dexenbre du 1923, in sce elesh.it. URL consultòu o 19 seténbre 2021.
- ↑ (IT) Decrétu Legislatîvu 980 du 20/08/1947, in sce elesh.it. URL consultòu o 19 seténbre 2021.
- ↑ A gêxa da parocchia de San Giuàn, in sce comune.cervo.im.it. URL consultòu o 26 seténbre 2021.
- ↑ A gêxa de San Nicola, in sce comune.cervo.im.it. URL consultòu o 1º òtôbre 2021.
Autri prugètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Sêrvu


text:
Filozofîa
A Filozofîa[1] (ciamâ ascì filòsofia) a l'è a sciensa ch'a stùddia o scignificâto e a giustificaçion da conoscensa, con l'ambiçion de definî e struttûe permanente da realtæ e de indicâ de nòrme universæ de comportamento.
Descriçion e stòia[modìfica | modìfica wikitèsto]
O nomme o deriva da-o grego antîgo φίλoς, filos = "amô" e σoφίa, sofìa = "sapiensa", donca amô pe-a sapiensa.
Nòtte[modìfica | modìfica wikitèsto]
Vôxe corelæ[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Filòsofia


text:
Se a rie o Formigoa, e in lê o se ghe demoa,
Comme in testa de pescio unna scignoa.
25
— Amigo, ti ëae[sic] piggiae! têgnite câe!
Ti te l'ae avuo a mâ? ti ae i patiretti?
Pe confortâte de mae botte amâe,
Ti no n'ae ciù de quelli fenoggetti?
E o broddo? ti ti l'ae caccioû a-e sigae:
Aoa porieiva rinforsate i noetti:
Ti poriesci piggiâne unna coppetta,
O, anche mêgio, bagnate unna suppetta.
26
Ghe son, ti ae dîto, e dîto ti ae con euggio
Profetico, e restiô chi ne-a sittae.
Gomme te resta ne-a buttega o treuggio,
Aoa o diggo mi ascì, ti ghe restiae.
E mi posso ammassâte, ma no veuggio:
Debitô, se ti vivi, a mi ti sae.
Minciòn, intanto impara a proprie speize,
Comme cao costa provocâ un Zeneize. —
27
Poi reduce o Formigoa, o l'è da-i sò
Con gren lodi acclamoû ad unna voxe.
Tutti dixan: — O merito o l'è o tò,
Se ancheu l'è chi glorificoû a Croxe.
Zena a te fâ lumetti e gran falò,
Finha in Ponseivia, pe-o Bezagno, a-a Foxe;
D'ë armi cristianhe ti ê decoro e gioia;
Viva Zena e Zorzin, viva Portoia!
Pagina:Le crociate 1884.djvu/42
Se a rie o Formigoa, e in lê o se ghe demoa,


text:
Uspiâ de San Rocco
L'Uspiâ de Sàn Ròcco a Porto de Ripetta (Rómma), dîto ascì de-e Ascôze, o l'êa stæto tiòu sciù da l'Arçiconfratèrnita di òsti e di barcaieu ch'a l'àiva in dotaçión ascì a vixìnn-a Gêxa de Sàn Ròcco a l'Aogustêo. Rifæto in sciô mæximo pòsto a-a fìn do Setecénto, o l'à fonçionòu cómme uspiâ scìnn-a l'ànno 1892. O cazaménto o l'é stæto tiòu zu inti ànni trénta, pe fâ pòsto a quélla ch’ancheu a l'é a Ciàssa Aogùsto Inperatô.
Stöia[modìfica | modìfica wikitèsto]
Co-a bólla Cogitantes humanæ conditionis a-o 1° de zùgno do 1499 o pàppa Lisciàndro VI o l'à riconosciûo a l'Arçiconfratèrnita de Sàn Ròcco di òsti e di barcaieu a Ripetta, a facoltæ de tiâ sciù 'na gêxa, in òtöio e 'n uspiâ, in sciô terén da-arénte a-a Tónba monumentâle de l'Aogùsto, dedicæ a-o sànto protetô Sàn Ròcco. O cazaménto de l'uspiâ o l'é stæto tiòu sciù da-arénte a-a gêxa. O cazaménto o l'êa inte 'na zöna popolâre, pìnn-a de génte. A-e miâge da Tónba monumentâle de l'Aogùsto gh'êa atacòu 'n grùppo de cazétte unn-a in sce l'âtra, dónde vivéivan famìgge che scanpâvan co-ê ativitæ do pòrto in sciô sciùmme. L'uspiâ pe-i òmmi, ch'o fonçionâva za into 1524, o l'é stæto alargòu con l'utilìzzo de 'n terén sub montis augustalis (mònte d'Aogùsto) e finîo into 1528.
L'uspiâ o se védde in sciâ càrtìnn-a de Rómma do Gianbatìsta Nòlli do 1748, segnòu co-i nùmeri 470 e 471 (repàrto pe-i òmmi e repàrto pe-e dònne).
A-o prinçìpio l'uspîa de Sàn Ròcco o l'à fonçionòu cómme ricòvero pe-î inpestæ e o gh'àiva 'na seçión feminìn e unn-a mascolìn. O l'à cangiòu dòppo destinaçión, o l'à finîo de ricoverâ inpestæ, e o l'é diventòu genérico e o l'à dæto òspitalitæ a-e pagioæ ascì. O gh'àiva 50 pòsti létto, ma o nùmero o l'é cangiòu into ténpo. 'N'estremitæ a l'é stæta destinâ a-e mogê di barcaieu p'evitâ ch'apartoìsan in scê bàrche, in gràmme condiçioìn igéniche. A vixinànsa di òrtàsci - i recìnti asegnæ a-e bagàsce, tra a stràdda do Córso e stràdda de Ripetta - a portâva a l'uspiâ 'n càrego de travàggio co-o dâ òspitalitæ a-e pagioæ ascôze.
E pagioæ e-e ascôze[modìfica | modìfica wikitèsto]
Quéste arivâvan de néutte, co-a fàccia covèrta. Êan registræ co-in nùmero e nisciùn poéiva scrovîne l'identitæ. A sò fàccia a restâva ascôza a tùtti, fêua chi-â bónn-a dònna e a l'òstétrico. I sò fìggi êan mandæ a-a Pîa Câza di Espòsti, a l'Uspiâ do Sànto Spìrito. Pe-e ascôze o ricòvero o l'êa de bàdda, pe-i éutto giórni dòppo o pàrto; ma se voéivan ascónde a sò gravidànsa ascì, pagâvan 3 scûi a-o giórno (inte l'Eutoçénto êan arivæ a 32), Gh'àivan de stànsie separæ, con létti co-e tendìnn-e. A proteçión a rigoardâva tùtti: parénti, coiôxi, aotoritæ religiôze e giudiçiâie e a no l'é mâi stæta violâ.
Se 'n'ascôza a moîva de pàrto, o sò còrpo o l'êa asoteròu inte 'n canposànto riservòu, fêua da Pòrta do Pòpolo, e a sò tónba a l'êa segnâ co-o nùmero che gh'àiva dæto l'uspiâ.
O cardinâle Tögno Màia Salviâti, protetô de l'Arçiconfratèrnita, o l'à destinòu pe testaménto a-o Sàn Ròcco a sò tegnûa d'Ægoasónn-a (d'Acquasona) vixìn a Galéria, inta zöna a nòrd de Rómma, e quæ réndie dovéivan êse dêuviæ p'eliminâ a seçión mascolìnn-a e destinâ tùtto l'uspiâ a-e dònne, in particolâre a-e pagioæ, ségge conosciûe ch'ascôze. Coscì l'uspiâ o l'é stæto rifæto tra o 1605 e o 1612, co-îna spéiza de 5.659 scûi, co-o tiâ zu dôe cazétte ch'êan arenbæ a-a Tónba monumentâle Aogustêa. O Càrlo Madèrno o l'é stæto o progetìsta e o diretô di travàggi.[1]
Cómme uspiâ pe-e sôle dònne o Sàn Ròcco o l'à coscì comensòu a fonçionâ into 1608 e o l'é duòu quæxi tréi sécoli. O Cleménte XIV, co-in brevìn do 1770 o l'à fæto levâ a seçión de dònne maròtte e o l'à riservòu o Sàn Ròcco a-e pagioæ. O repàrto mascolìn, seròu da ténpo, o l'êa chéito in rovìnn-a.
Òstetrìçia càtedra universcitâia[modìfica | modìfica wikitèsto]
L'òstetrìçia, da pràtica enpìrica a l'êa deventâ 'na scénsa, matéria d'insegnaménto universcitâio.[2]
L'é stæto decîzo de vénde a proprietæ d'Ægoasónn-a e co-o ricavòu rifâ ex novo l'uspiâ de Sàn Ròcco, into mæximo pòsto e de fêua co-a mæxima fórma. O progètto l'àn dæto a l'architétto Nicòlla Fòrti. I travàggi són comensæ into 1772 e són finîi into 1776. L'é vegnûo fêua 'n öbelìsco, rótto in tréi tòcchi, binéllo de quéllo trovòu bén bén de ténpo prìmma e mìsso sciù a l'Esquilìn. O Pîo VI o n'à pretéizo a conségna e o l'à mìsso sciù in sciâ Ciàssa do Quirinâle. titolâre de l'apénn-a nasciûa càtedra d'Òstetrìçia de l'Universcitæ A Sapienza.
O nêuvo uspiâ Sàn Ròcco o gh'àiva a-o prìmmo ciàn 'n'andània de 34 mêtri pe 9, con dêxe barconêe. A-o segóndo ciàn, 'na sâla grànde pægia, ma co-a sofîta ciù bàssa, a l'êa riservâ a-o paséggio de pagioæ. E stànsie de ascôze êan a pàrte. L'uspiâ o gh'àiva inte sto perîodo chi 20 pòsti létto e ògni ànno o l'ascistéiva 300 pagioæ.
L'òstétrico Curàtolo, cho l'à ezaminòu a documentaçión de l'Archivio de Stâto de Romma, o riferìsce dötréi dæti: e mòrte êan ciù tànte fra e ascôze, fra e quæ a l'êa ciù fòrte ascì l'incidénsa de pagioæ con l'etixîa, co-a frêve tersànn-a, con destùrbi gàstrichi e rachìtiche de costituçión.[3], [4]
Into 1786 o cardinâle Càrlo Rezònico, Camerléngo e Arçicançelê di Stùddi, o l'à emìsso 'n'ordinànsa ch'a rigoardâva i mòddi de stùdio de l'Òstetrìçia a l'Universcitæ de Rómma. O l'à destinòu 'na stànsia sórva a sagrestîa da gêxa de Sàn Ròcco a-i córsci teòrichi d'Òstetrìçia, tegnûi da-o titolâre de l'apénn-a nasciûa càtedra d'Òstetrìçia de l'Universcitæ A Sapienza.
O séunno do Panónsi[modìfica | modìfica wikitèsto]
I Òsti e i Barcaieu de Ripetta inte quélli ànni foragiâvan a ræo i studénti universcitâi ch'êan deventæ ciù numerôxi de quélli inscrîti a Teologîa e a Farmacîa.
Into 1865 titolâre da càtedra in Òstetrìçia e primâio de l'uspiâ Sàn Ròcco l'êa o Tögno Panónsi (Antonio Pannunzi). Lê o l'à domandòu ofiçialménte a-o cardinâle Càrlo Loîgi Morichîni d'alonghî o lunâio de leçioìn académiche e d'alonghî i giórni de ricòvero de dònne frésche de pàrto « pe tùtto o ténpo che l'òstétrico o ritêgne necesâio ».
Pe rinforsâ l'ascisténsa de néutte, o Tögno Panónsi o domandâva 'n colêgio pe-e fìgge che studiâvan pe deventâ bónn-e dònne, a quæ instruçión a dovéiva êse de 18 méixi ciù lónga. I córsci d'Òstetrìçia, pò-u Panónsi dovéivan êse riservæ a mêghi laoreæ con a-o mànco 'n ànno d'esperiénsa d'uspiâ.
E domànde ofiçiâli do Tögno Panónsi no són stæte mànco conscideræ, ànche perché o cardinâle Morochîni o l'é stæto alontanòu da Rómma. O Panónsi o l'à tórna fæto e sò propòste into 1858 e into 1865 l'é stæto inaoguròu in sciâ fìn o repàrto d'Òstetrìçia a l'uspiâ de Sàn Gioâne. Into 1876 o Sàn Gioâne o l'é deventòu l'ùnica sêde româna di córsci universcitâi d'Òstetrìçia.[5]
I restàori[modìfica | modìfica wikitèsto]
Into 1867 inte l'uspiâ de Sàn Ròcco són stæti mìssi i bàgni con l'ægoa da béive e l'é stæta fæta l'abitaçión pò-u personâle de l'uspiâ. Into 1870 i pòsti létto pe-e dònne incìnte êan sézze e existéiva in sciâ fìn de stansiête separæ pò-u pàrto. A-o segóndo ciàn gh'êa âtri dêxe pòsti létto pe-e ascôze e o sototéito o servîva pe desténde. O mêgo Diomêde Pantalioìn (Dionede Pantaleoni), comisâio di Uspiæ Rionîi, o l'à ordinòu de restaorâ o sototéito, con l'azónzighe i bàgni e l'ægoa corénte, pe fâlo deventâ 'na sâla pàrto.[6]
A fìn[modìfica | modìfica wikitèsto]
Into 1892 l'uspiâ de Sàn Ròcco, ò de Ascôze o l'é stæto soprèsso e i locâli a-o ciàn terén són stæti cangiæ inta Sâla Sganbâti e dêuviæ pe-i concèrti de l'Académia de Sànta Çeçilia. Tùtte e pagioæ són stæte portæ a l'uspiâ de Sàn Gioâne, dónde 'n'estremitæ a pàrte, drénto a 'na torétta, con 8 pòsti létto, a l'é stæta destinâ a-e ascôze e a l'é stæta operànte scinn'a-a fìn di ànni quarànta do Neuveçénto.
O cazaménto de l'uspiâ Sàn Ròcco o l'é stæto demolîo fra o 1934 e o 1938, in òcaxón di travàggi de scistemaçión da zöna in gîo a-a Tónba Monumentâle de l'Aogùsto. L'é stæto demolîo o canpanìn ascì da gêxa de Sàn Ròcco.
Nòtte[modìfica | modìfica wikitèsto]
- ↑ Fedeli Bernardini, pag. 280. L'aotôa a çîta ascì i pagaménti fæti a-o Càrlo Madèrno, cómme architétto e diretô di travàggi.
- ↑ Pò-u tèsto do Brevìn do Pîo VI de l'11 d'arvî do 1786, ch'o l'institoìsce a càtedra de Òstetrìçia a-A Sapienza, cf. Pachi-Samaritani, pp. 125-133.
- ↑ Archìvio de Stâto de Rómma. Fóndo Universcitæ, bùsta 296, cf. Pachi-Samaritani, pp. 31-35.
- ↑ Fausto Garofalo.
- ↑ Pachì-Samaritani, pp. 63 e 64.
- ↑ Pachi-Samaritani, pp. 70 e 71.
Bibliografìa[modìfica | modìfica wikitèsto]
- Fausto Garofalo, L'Ospedale di S. Rocco delle Partorienti e delle Celate, Roma, Arti graf. Pinnarò, 1949.
- Antonio Pachì e Fausta Samaritani, Ostetricia e Ginecologia a La Sapienza 1786-1986, Roma, Edizioni Studio Ega, 1986 (SBN= IT\ICCU\RML\0084802).
- Franca Fedeli Bernardini, L'Arcispedale di S. Rocco da nosocomio a ospedale delle partorienti, into: "L'Ospedale dei pazzi di Roma dai papi al '900", vol. II, pp. 279-280, Roma, Edizioni Dedalo, 1994.
Vôxe corelæ (enbrión)[modìfica | modìfica wikitèsto]
- Fögietti embrionali (primma differençiaçion dell'embrion in te diversci strati cellulari)
- Morula (aggregou de cellule che o se forma in ti primmi stadî do svilüppo embrionale)


text:
Repùbrica de Venéçia
Mòtto: (VE) Viva San Marco! (Sciàlla Sàn Màrco!)
A Repùbrica de Venéçia inte l'ànno 1789
Dæti aministratîvi Léngoe parlæ Dogado e Stato da Tera: Véneto, Lonbàrdo, Ladìn e Friolàn
Stato da Mar: Istriòto, Dalmàtico, Grêgo, Albanéize e Sèrbo-croâto
Capitâle Venéçia
Âtre capitâli
Dipendénse Ducâto de Naxos (1207-1566) Repùbrica de Poljica (1444-1797) Federaçión di Sètte Comuîn (1405-1797)
Polìtica Fórma de govèrno
Ducâto eletîvo
(VII sécolo-1141) Comùn medievâle
(1141-1297) Repùbrica aristocràtica (1297-1797) Càppo de Govèrno Dûxi da Repùbrica de Venéçia
Òrgani deliberatîvi Minô Conséggio Senâto Magiô Conséggio
Nàscita 697 con Paoluccio Anafesto
Còuza Eleçión popolâre do dûxe da Venetia maritima
Fìn 12 màzzo 1797 con Ludovîco Manin
Còuza Canpàgna d'Itàlia de Napolión Bonapàrte
Teritöio e popolaçión Baçî giögràfico Itàlia setentrionâle, Istria, Dalmàçia, Albanîa, Îzoe Egêe
Teritöio òriginâle Dogado
Màscima estensción 65790 km² into 1700
Popolaçión 2.844.212 into 1789
Economîa Monæa Grosso veneçiàn (XII-XV sécolo)
Sechìn
(XIII-XVIII sécolo)
Vivàgne sâ
Produçioîn gràn, vìn, véddro, vestî
Comèrci con Inpêro bizantìn, Sàcro Româno Inpêro, Inpêro òtomàn, Stâti Italién
Esportaçioîn sâ, spéçie, véddro, vestî
Inportaçioîn oîva, spéçie, tesciûi
Religión e socjêtæ Religioîn prinçipæ Catolicêximo
Religión de Stâto Catolicêximo
Religioîn minoritâie Ortodoscîa, Ebraîsmo
Clàsse sociâli patrìççi e çitadìn
Evoluçión stòrica Precedûo da Venetia Maritima (dipendénte da l'inpêro bizantìn)
Sucedûo da Inpêro oustrìaco Repùbrica Cisalpìnn-a Comisariâto generâle de Îzoe Ionie
Òua pàrte de Albania Bòsnia-Erçegòvina Çipro Croaçia Greçia Italia Monteneigro Slovenia Turchia
Manuale
A
Repùbrica de Venéçia ( Venetiarum Res Publica in latin, Repùblega de Venesia in vèneto, Repubblica di Venezia in italiàn), conosciûa ascì comme Repubrica Vèneta ò Serenìscima Repubbrica de Venéçia (ò senplicemente comme ) a l'é stæta 'na a Sereniscima naçion mainâ, existîa tra-o IX e o XVIII sécolo.


text:
O nòstro campo o l’é o digitale inte tutta a fòrsa do termine.
Into nòstro nomme gh’é un ponto fermo e unna vixon do futuo, perché beseugna tegnî conto che inte ste cöse cangia tutto de maniman, da un sô à l’atro.
L’é dex’anni che travaggemmo co-a convinçion che un o l’à delongo quarcösa da imprende, de öcaxoin pe fâ megio, pe mette in discuscion e seu seguesse.
Niatri semmo de l’idea che sta chì a segge a mainea boña d’aggiuttâve à deuviâ a-o megio e tecnologie che fan giâ o mondo a-a giornâ d’ancheu. Da-o web a-e app, da-i software che î fan camminâ fin a-e creaçioin artistiche che de sti tempi son a frontea a ciù avansâ do multimedia.
Te ô lì, derê à tutte ste cöse ghe semmo niatri, quelli di ritræti: o ligamme [l’interfaccia] tra o futuo e a realtæ da giornâ d’ancheu.
O l’è tempo de App
E app son apreuvo a cangiâ o nòstro mondo. A poscibilitæ che ne dan d’intrâ inti nòstri programmi tutti i momenti, donde e quande se n’à de beseugno e co-i dispoxitivi che un o l’à con lê: pe quello e app son unna mäveggia pe-o travaggio in scî mercoei, pe savei e cöse, pe demoâse. Un mezo inandiou apòsta pe quello che serve.
L’é za do bello che semmo di meistri à inandiâ e à mette sciù e appricaçioin che cuan e che dan a mente a-o travaggio de industrie ò di restoranti, quelle che stan apreuvo a-i scistemi informatizzæ e a-e ræ, quelle che fan mette à giorno in sciô momento i dæti che s’à beseugno.
Ma semmo meistri ascì inte appricaçioin che ve dan à viatri, e nòstre casañe, o mezo d’intrâ e de mantegnîve in relaçion co-e vòstre, de casañe, e d’attrovâne de atre.
O l’é un regio ch’o cangia tutti i momenti: pe dâghe delongo apreuvo ghe mettemmo o nòstro tempo e e nòstre fòrse, che l’é comme dî a creativitæ e a competensa into settô de l’informatica di nòstri òmmi e de nòstre dònne.
Web, a ræ a l’é libertæ
Unna vòtta gh’ea i coscì diti sciti veddriña. Ean comme de brosciue, ma sensa papê e sensa costi de stampa: servivan pe fâ conosce unna dita ò un serviçio. A-a giornâ d’ancheu un scito o l’é tutta unn’atra cösa, gh’è ciù travaggio e ciù informaçion. Segondo niatri o l’è un mezo ch’o serve à mette in libertæ de fòrse, à mette in atto de idee che donca arrestavan serræ inta cantia.
Un scito web o no saià guæi bon s’o no nasce da l’incontro tra a casaña e a sò agençia, che stabiliscian insemme, e fin da-o prinçipio, quello che beseugna fâ pe arrivâ donde se veu, coscì da inandiâ a-o megio l’architettua e i contegnui do mæximo scito.
O Web o l’é a scintexi d’unna mainea digitale de pensâ o travaggio e a communicaçion, o l’é a cogniçion de comme tutti i momenti cangia a lengua de imagine e o lescico, o l’é conoscensa da pscicologia de persoñe.
Un scito, aloa, o l’é tante atre cöse a-o de là da presentaçion e da lengua ch’o deuvia, o no l’è solo un mezo pe dî e cöse fito e ben, o no l’é solo un bello spaçio elettrònico pe fâ di commerci.
Un scito, a-a giornâ d’ancheu, o l’é esprescion da vòstra identitæ.
Programmi taggiæ in sce mesua
Ascì into mondo digitale, con tutta a seu tecnologia, gh’é tanto spaçio pe-i artexen. Tutto sta, se capisce, à capî quello che s’intende con sta definiçion.
Pe dîne uña, s’inandiemmo e se mettemmo sciù da niatri i software che “informan” i sciti, e i produti digitali ch’exibimmo a-e nòstre casañe. Di software fæti in sce mesua, taggiæ in sciâ persoña: di software che pròpio pe quello no son a mæxima cösa de quelli tutti pægi che s’attreuvan in gio. A l’é uña de cöse che ne fan differenti da-i atri, e a vëgne feua da-a mainea de travaggiâ ch’emmo delongo tegnuo.
Coscì, quelli che travaggian con niatri san che peuan contâ in sce un intelocutô ch’o s’accapisce e ch’o ghe tegne à quello ch’o fa, e ch’o no l’à atro inta testa.
Coscì comme un sartô o piggia e mesue a-a seu casaña, a-a mæxima mainea niatri demmo a mente a quello che gh’é inte ’na dita, e dapeu ghe femmo o scito adòsso comme un vestî.
A no l’é costion de spende ciù dinæ, ma de spendili megio.
Multimedia, l’arte de cangiâ in megio
O multimedia o l’è un spaçio delongo in espanscion. Niatri, l’é pe coscì ch’ammiemmo comme i scistemi se parlan e combaxan tra de lô, pe poei dâ a-e nòstre casañe de idee che ghe fassan guägnâ a partia e che ghe pòrtan de novitæ, tanto inte l’imagine comme into profito.
O bon incontro tra unn’impreisa e e persoñe co-e quæ a veu avei da fâ o l’é un valô ch’o se domanda delongo de ciù, inte fee, into mondo de l’arte, inte butteghe e fiña inti club.
Multimedia o veu dî delongo de ciù riescî à “sentî” a realtæ de cöse inte tutto o seu ëse.
De tecnologie a-o serviçio di nòstri sensci e de emoscioin che poemmo fâ vive. E dâ un valô ancon ciù fòrte a-a vòstra imagine. À savei cangiâ in megio, se ghe guägna delongo. E intanto, se capisce, semmo apreuvo à inandiâ ascì di zeughi e de forme de promoçion animâ pe tutti i tipi de spaçi, web, mòbile, social network, e de presentaçioin in multimedia de quelle ciù chi core.
Perché quello che voemmo fâ, o l’é aggiuttâve a communicâ inta megio mainea.


text:
Nevadda
Nomme ofiçiâ: State of Nevada, 36-eximo stato di Stati Unïi d'America da-o 1864, a sò capitâle a l'é Çittæ de Carson e a sò çitæ ciù importante a l'é Las Vegas.
O nomme Nevada o vegne da-o spagnòllo e veu dî innevâ.
Descriçion e stöia[modìfica | modìfica wikitèsto]
O teritöio do Nevadda o l'é diventòu parte di Stati Unïi dòppo a guæra co-o Méscico.
Vôxe corelæ[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Nevadd-a


text:
pe a morte de Bollè so galante
Sasizza un darseniello
inscïo no sò in che muoeo
da a battaggia in o mà sterpelloù,
che a màlëde o puoè ciù trà o scioù
a Lucretia gratiosa
luxe dri oeggi dro compagno cao
porta nuoeva dro diao
dixe: Lucretia ohime son tristo oxiello
quelli dro Muoe fen costion con nuì
mi da lò pertusoù com'un serneggio
chi te vegno a muoi
acciò dri oeggi tuoe l'ultimo ciento
aggie o povero Bellè,
cianzi Lucretia ohimè,
cianzi dro Siè ro torto
d'unna sascià, ro to galante è morto.
Sento garzonne alloa s'odin crià
e tutte come tapinne
dase pugni in tro morro
descaeggià teste e scarpentase i oeggi
e squarzà busti e streppellà camixe
Lucretia de dorò
scarmenà che sentia tutto ro Porto
zà che morto è Bellè no ve ciu conforto
O Bellè figgio cao
chi t'ha deto, miè cuoè, l'annima mè
bielo d'esta mè trippa, e ti no parli?


text:
Carlo V
Carlo V imperatô (Carlo I comme re de Spagna, Carlo II d'Ungaja e Carlo IV de Nappoli, Gand 1500 - San Giœumo de Yuste 1558). Figgio de l'arçiducca d'Aostria Feipo o Bello (perçò nevo de l'imperatô Mascimilian d'Asburgo) e de Zana a Matta (figgia de Ferdinando d'Aragon e de Zabella de Castiggia), a soli sei anni, pe a morte do fræ e da sœu maggiô da moæ, comme pù de quella do poæ, o vègne erede no solo di Paixi Basci ma de l'Aragon e da Castiggia ascì.
Vìtta[modìfica | modìfica wikitèsto]
O passò i primmi anni da so infançia a Malines e a Bruxelles, dove a lalla Margaita d'Aostria, rezente di Paixi Basci, a ghe feççe impartî un'accurâ educaçion da-i umanisti spagnolli Juan de Vera e Luis Vaca e da Adrian, decan de Utrecht (futúo pappa Adrian VI). O crebbe in mezo a-a nobiltæ fiamminga, verso a quæ o dimostrò particolâ attaccamento ascì doppo a so asceiza a-o trono de Spagna.
Vegnuo de fæto into 1516, a-a morte de Ferdinando II d'Aragon, o Catollico, re d'Aragon e de Castiggia, o se recò in Spagna pe prende possesso di so reammi, ma a rapaçitæ do so seguito formao squæxi escluxivamente de Fiamminghi e a so incomprenscion pe quello conglomerao d'instituçioin e d'elementi contrastanti ch'a l'ea a Spagna, o-o reize tutt'âtro che gradio a-i nœuvi sudditi. Questo mácontènto verso l'attezamento do nœuvo sovran o se manifestò int'e adunançe d'e Cortes, che ópôzan di ostaccoli d'ogni gennere a-o governo de Carlo V into timô ch'o voese ezaotoâle e conferî e ciu âte carreghe do stato a di ommi da so tæra natâ.
Quande da pœu into 1519, a prœuvo a-a morte do messiao Mascimilian, Carlo V o lasciò temporaniamente a Spagna, affiando a rezença inta Castiggia a Adrian de Utrecht, pe poñe a propria candidatua a-a coroña imperiâ, scciupò a coscì dita rivotta di comuneros, che tuttavia ben fîto a fallì a caoza da defeçion da nobiltæ e do clero da-o movimento insurreçionâ alloaché questo o menaççò d'asumme un carattere sociâ.
L'incoonaçion de Carlo V a Aquisgraña, ch'a l'ebbe lœugo o 23 òtôbre 1520 e a-a quæ Carlo V o zonse doppo de longhe trattative co-i prinçipi elettoî da-i quæ o l'ótègne, con tant'óo, o confeimento da dignitæ imperiâ, a misse tutt'assemme o nœuvo Cezare faccia fronte a de grave e ardoe responsabilitæ politiche: o l'ea ormai impegnao a fondâ un'egemonia œüropea.
Contra questo sovran no ciu fiammingo ò spagnollo, ma œüropeo, a França a se difeize: Françesco I, che indærno o l'aiva tentao de contrastâ a Carlo V l'ambia coroña, o s'atroava circondao da ogni parte da-i possedimenti do rivâ, che liberamente o poeiva, a so beneplaçito, attaccâ int'o mæximo tempo a França da-e Fiandre, da-i Pirenei, da-i Alpe e longo o Ren. Pe deliviâse da questa morsa Françesco, alligando a pretesto i so driti in sce-o ducatto de Milan, o començò into 1521 quella serie de guære contra Carlo V che se rebelon squæxi sença soluçion de continuitæ, fin a-o 1544 e continuon ascì sotta o regno de so figgio Enrico II.
A primma guæra (1521-1525), terminâ co-a battaggia de Pavia (24 frevâ 1525) a favô de l'imperatô, dove o mæximo re Françesco I o fu fæto prexonê, a fu ben fîto seguia da un'atra campagna, ch'a vidde alliæ contra Carlo V o re de França, pappa Cremente VII e a ciu gran parte di stati italien. Anco-ina votta l'impiatô o sciortì vittoiozo. O mæximo ponteffixe, rinserao into Castel Sant'Angeo da-i orde di lançichenecchi do Frundsberg, o dovette vegnî a patti e i trattæ de Barçeloña (1529) e de Bològna (1530) asseguon finarmente a Carlo V un periodo de paxe. Carlo V mæximo o vègne in Itallia pe compî l'antigo rito medievâ: a Bologna o 22 e o 24 frevâ 1530 Clemente VII o ghe poze in sce-o cappo rispettivamente a coña færea e quella imperiâ.
Into frattempo in Germania l'ea dilagao o movimento luteran. Ma Carlo V, tutto preizo da-a lotta contra Françesco I, o no poeiva asumme contra i protestanti un attezamento troppo energico ch'o l'aviæ posciúo façilmente sciuscitâ un nœuvo fogoâ de guæra rovinoza. Ascì pe conseggio do so cançelê Mercurin da Gattinæa, l'imperatô o se mostrò propenso a-a reunion de un concillio generâ, dove tutte e diverzençe de carattere teologico e ecclexiastego poesan êse ezaorientemente dibattue, contraio invece a quásesæ mezua ch'a scignifichesse una condanna preventiva do luteraneximo.
O çercò insomma de mantegnîse inte 'na poxiçion d'equilibbrio ch'a no l'urtesse eccescivamente i prìnçipi protestanti. D'atra parte l'attezamento de Cremente VII, ch'o s'ea alliao contra de lê co-o re de França, o costituiva una giustificaçion ciu che plaoxibile a-a so conduta blanda verso quelli ch'ean conscideræ erettichi da-a S. Sede. Pertanto Carlo V, pù rimandando a-o futúo concilio generâ quásesæ definitiva determinaçion in sce-a controverscia religioza, o permisse into 1526 (dieta de Spira) a-i luteren o libero ezerciççio da so confescion. Solo doppo a riconciliaçion co-o ponteffexo Carlo V o tentò de repigiâse quant'o l'aiva elargio, ma davanti a-e proteste di luteren, uniise inta liga de Smarcarda, e a-o peigo de una guæra in Germania, o no l'inscistette inta so preteiza.
Da-o 1530 a-o 1535 Carlo V o poe' infin, doppo dex'anni de guæra, dedicâse a dâ recatto a-i so stati, a decadença economica di quæ, unia a un'ineffixente organizzaçion fiscâ, a l'aiva de longo condiçionao a so dispendioza politica œüropea. O nominò rezente di Paixi Basci a sœu Maia; o feççe proclamâ re di Romen o fræ Ferdinando, a-o quæ fin da-o 1522 o l'aiva cedúo i possedimenti asburgichi todeschi; o promosse in Italia a constituçion de 'na liga tra i stati da penizoa, liga a-a quæ aderì ascì o pontefixe e Veneççia, e ch'a l'ea pe lê garantía de paxe, percose atri doi importanti stati da penizoa gh'ean ben obrigæ, Zena co-o Dria Doia, e Firense, onde Carlo V o l'aiva recondúto i Meghi co-a força di arme.
Inte questo mæximo periodo o decize, senscibbile a-e solleçitaçioin sorvettutto spagnolle, de affrontâ a question di Turchi, che se faxeivan sentî no solo in Ungaia, longo o Danubio, ma proppio into Mediterrannio, che a caoza de scorraie di Barbæschi o l'ea vegnúo una stradda marittima spesso infida. Doppo l'occupaçion de Tunexi da parte do temúo pirata Barbarossa, Carlo V into 1535 o l'organizzò una spediçion, a-a quæ parteçipon, sarvo Veneçia, squæxi tutti i stati italien: Tunexi a fu pigiâ d'assâto e o Tirren e o Mediterranio ocidentâ pe un çerto tempo fun liberæ da-i pirati.
Ma o ducato de Milan o continoava a costituî o pretesto giuridico de lotte tra Carlo V e Françesco. Doe nœuve guære ne fun caosæ: l'uña into 1535, a-a morte de l'urtimo ducca sforçesco, Françesco II; l'atra into 1542, sciorta a prœuvo a l'investitua do figgio de Carlo V, Feipo. Tutte doe queste campagne fun favoeive a l'imperatô (sciben che co-a paxe de Crépy do 1544 a França a l'ótègne de condiçioin relativamente favoeive) e Françesco I, co-e so sollite riserve mentæ, o deciarò anco-ina votta de renonçiâ a quásesæ drito in sce-o ducato.
Into 1546, quande zœumoæ a Trento l'ea stæto averto o concilio, Carlo V o stimò zonto o momento de resciorve co-a força a question protestante. Radunao un exerçito, a guæra a procedette de mainea assæ propiççia fin a-a vittoia de Mühlberg (1547), ma, de fronte a-a succesciva ostilitæ do pappa, che pe quella vittoia ch'a corpiva i aotonomisti germannichi o sentiva fâse ciu pezante o zovo çezarrio in sce l'Italia, l'imperatô o prefei anco-ina votta recegâ in sce-a politica do compromisso, concedendo de forte garantie a-i protestanti. Onde o sdegno e e proteste de Paolo III, corpio ascì personalmente da l'oçixon do figgio Peo Loigi Farneize, fæto ducca de Parma e Piaxença into 1545, e soppresso, pe o so attezamento antispagnollo, co-o taççito consenso do Carlo.
A politica imperiâ œüropea a l'ea comunque fallia: contra a França, ch'a s'ea varsciua a l'urtimo do vallido appoggio de Maoriççio de Sassonia; contra a Germania ch'a refiava l'impoxiçion d'un accentramento monarchico; contra a ripreiza turca e contra i atri infinii particolæ problemi œüropei e coloniæ, ch'aveivan reizo a so politica coscì complessa, de votte sciña contraddittoia, o mostrò ormai una so luvega stancheçça. O l'aiva tentao d'impoñise, animao da 'na voentæ tenaxe e da un profondo senso do dovei, squæxi de 'na miscion, a l'Œüropa, e sciorte da quæ o destin o gh'aiva affiao: ma i particolarismi e a varietæ de condiçioin religioze, naçionæ, economiche gh'aveivan ópòsto de difficortæ insormontabile; ni sempre, do resto, o s'ea reizo conto da complescitæ di varri problemi.
Aretiaose a Brussel, o lasciò a-o fræ Ferdinando a cua de compoñe e cose de Germannia; da pœu into 1555 o l'abdicò a-o governo di Paixi Basci e l'anno doppo a quello de tære spagnolle, a favô do figgio Feipo II de Spagna. Portaose quindi in Spagna, o l'abitò una villa presso o monestê de S. Jerónimo de Yuste, intervegnindo quarche votta ancon, però, inti affæ politichi de Spagna.
Œuvie[modìfica | modìfica wikitèsto]
O dettò in françeize a-o so segretaio G. van Male di Commentai a-o so regno, foscia co-o propoxito che foisan votti in latin. L'originâ o l'è anæto perdúo e se ne conserva solo una traduçion portogheize, de scarso interesse, compia verso o 1620.
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Carlo V


text:
Giuseppe Verdi
Giuseppe Fortunino Francesco Verdi ò Giöxeppe Verdi (ciamòu pöi o cigno de Busseto) (Le Roncole, Busseto 10 d'òtôbre 1813 – Milàn, 27 de zenâ 1901) o l'é stæto 'n compoxitô e senatô italian.
Vìtta[modìfica | modìfica wikitèsto]
Giuseppe Verdi o l'é 'n di ciù grendi compoxitoî de òpere liriche. O l'é stæto 'n protagonista do tiâtro muxicâle do primmo Euttoxento asémme a-o Gioachino Rossini, a-o Vincenzo Bellini e a-o Gaetano Donizetti; comme o Richard Wagner, o l'à misso inte sò òpie di elementi romantichi rilevanti.
Verdi o l'êa d'acòrdio co-o movimento risorgimentâle ch'o l'êa aprêvo a realizâ l'Unitæ d'Italia e o l'é parte da vitta pòlitica inte 'n mòddo atîvo ma no pe tanto tenpo; inta sò longa vitta o l'é diventòu o scinbolo artistico ciù inportante de l'unitæ naçionâle. Pe sta motivaçion chîe, 'n méize dòppo a sò mòrte, 'na solenne proçesción o l'a atraversòu Milan, aconpagnando a sò sarma co-e note do Va, pensiero, o cöo di scciâvi ebrei do Nabucco. O Va pensiero, ch'o l'aveiva scrîto 60 anni primma, o l'à dimostròu o ligamme tra o sentimento naçionâle e a mûxica do Verdi.
E sò òpie son a-a giornâ d'ancheu tra e ciù avoxæ e raprezentæ inti tiâtri de tutto o mondo, in particolâ quella ch'a vêgne ciamâ "trilogia popolare": Rigoletto (1851), Il trovatore (1853) e La traviata (1853).
E sò òpere liriche[modìfica | modìfica wikitèsto]
- Oberto, Conte di San Bonifacio (Teatro alla Scala de Milan, 17 novenbre 1839) - Dramma in doî atti do Temistocle Solera
- Un giorno di regno (Teatro alla Scala de Milan, 5 setenbre 1840) - Melodramma giocoso in doî atti do Felice Romani
- Nabucco (Teatro alla Scala de Milan, 9 marso 1842) - Dramma lirico in quattro parti do Temistocle Solera
- I Lombardi alla prima crociata (Teatro alla Scala di Milano, 11 frevâ 1843) - Dramma lirico in quattro atti do Temistocle Solera
- Ernani (Teatro La Fenice di Venessia, 9 marso 1844) - Dramma lirico in quattro parti do Francesco Maria Piave
- I due Foscari (Teatro Argentina de Romma, 3 novenbre 1844) - Tragedia lirica in tre atti di Francesco Maria Piave
- Giovanna d'Arco (Teatro alla Scala di Milan, 15 frevâ 1845) - Dramma lirico inte 'n prölogo e trei atti do Temistocle Solera
- Alzira (Teatro San Carlo de Napoli, 12 agosto 1845) - Tragedia lirica inte 'n prölogo e doî atti do Salvadore Cammarano
- Attila (Teatro La Fenice de Venessia, 17 marso 1846) - Dramma lirico inte 'n prölogo e trei atti do Temistocle Solera
- Macbeth (Teatro La Pergola di Firense, 14 marso 1847) - Melodramma in quattro atti do Francesco Maria Piave, con interventi di Andrea Maffei; segonda verscion (Théâtre Lyrique de Parigi, 21 arvì 1865)
- I masnadieri (Her Majesty's Theatre di Londra, 22 luggio 1847) - Melodramma tragico in quattro parti de l'Andrea Maffei
- Jérusalem (Teatro de l'Opéra de Parigi, 26 novenbre 1847) - Grand opéra in quattro atti de l'Alphonse Royer e do Gustave Vaëz, rifaçimento de I Lombardi alla prima crociata
- Il corsaro (Teatro Grande de Trieste, 25 òtôbre 1848) - Melodramma in trei atti do Francesco Maria Piave
- La battaglia di Legnano (Teatro Argentina de Romma, 27 zenâ 1849) - Tragedia lirica in quattro atti do Salvadore Cammarano
- Luisa Miller (Teatro San Carlo de Napoli, 8 dexenbre 1849) - Melodramma tragico in trei atti do Salvadore Cammarano
- Stiffelio (Teatro Grande de Trieste, 16 novenbre 1850) - Melodramma in trei atti do Francesco Maria Piave
- Rigoletto (Teatro La Fenice de Venessia, 11 marso 1851) - Melodramma in trei atti do Francesco Maria Piave
- Il trovatore (Teatro Apollo de Romma, 19 zenâ 1853) - Dramma in quattro parti do Salvadore Cammarano, con azonte do Leone Emanuele Bardare
- La traviata (Teatro La Fenice de Venessia, 6 marso 1853) - Melodramma in trei atti do Francesco Maria Piave
- Les vêpres siciliennes (Teatro de l'Opéra de Parigi, 13 zugno 1855) - Grand opéra in çinque atti de l'Eugène Scribe e do Charles Duveyrier
- Simon Boccanegra (Teatro La Fenice de Venessia, 12 marso 1857) - Melodramma inte 'n prölogo e trei atti do Francesco Maria Piave, con di interventi do Giuseppe Montanelli; segonda verscion, in sciô libbreto revisto e anpliòu da l'Arrigo Boito (Teatro alla Scala de Milan, 24 marso 1881)
- Aroldo (Teatro Nuovo de Rimini, 16 agosto 1857) - Melodramma in quattro atti do Francesco Maria Piave, rifaçimento do Stiffelio
- Un ballo in maschera (Teatro Apollo de Romma, 17 frevâ 1859) - Melodramma in trei atti di Antonio Somma
- La forza del destino (Teatro Imperiale de San Pietroburgo, 10 novenbre 1862) - Òpera in quattro atti do Francesco Maria Piave; segonda verscion, in sciô libbretorevisto e anpliòu da l'Antonio Ghislanzoni (Teatro alla Scala de Milan, 27 frevâ 1869)
- Don Carlos (Teatro de l'Opéra de Parigi, 11 marso 1867) - Grand opéra in çinque atti do Joseph Méry e do Camille du Locle; verscion italiann-a in 4 atti (Teatro alla Scala de Milan, 10 zenâ 1884)
- Aida (Teatro chediviale dell'Opera do Cairo, 24 dexenbre 1871) - Òpera in quattro atti de l'Antonio Ghislanzoni
- Otello (Teatro alla Scala de Milan, 5 frevâ 1887) - Dramma lirico in quattro atti de l'Arrigo Boito
- Falstaff (Teatro alla Scala de Milan, 9 frevâ 1893) - Comêdia lirica in trei atti de l'Arrigo Boito
Veddi ascì[modìfica | modìfica wikitèsto]
Colegaménti esterni[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Giuseppe Verdi


text:
Sestri Levante
Séstri Levànte o l'é 'n comùn de 18.616 abitanti inta Çittæ metropolitann-a de Zena.
Giògrafîa[modìfica | modìfica wikitèsto]
O comùn o l'é pòsto a-o confìn co-a provìnsa de Spézza, e o l'é 'n di ùrtimi comùn che s'afacian in sciô Gorfo do Tigullio. E seu ciù grénde mâvéggie són e seu dôe bâie, a Bâia d'e Föe (coscì ciamâ pe l'abitùdine de Hans Christian Andersen de vegnî chi a scrîve e seu föe) e a Bâia do Silençio, separæ sôlo da 'n sotî istmo de tæra ch'unìsce a çitæ a l'izoöto di Castélli. O l'é pe quésto motîvo che Séstri Levànte o l'é ascì frequenteménte ciamâ "a çitæ di doî moæ" da-i seu abitànti.
Séstri Levànte a l'é separâ da-o vexìn pàize de Riva Trigoso pe mêzo do Cappo de Pónta Manæa, ch'o l'é 'n beliscimo pónto panorâmico p'amiâ a çitæ e o mâ. O céntro stòrego o se atrêuva vexìn a-e dôe bâie, méntre a parte ciù modèrna a se svilupa inta ciann-a.
Stöia[modìfica | modìfica wikitèsto]
Séstri Levànte a l'êa conosciûa a-i ténpi di Romen cómme Segesta Tigulliorum, ch'o derîva da-o nómme di seu abitanti, i Tigulli. A-i ténpi antîghi, quand'ancón a çitæ a no l'existéiva, l'izoöto di Castélli o l'êa separòu da-a tæraferma, ma e frequénti inondaçioìn di sciùmmi Gromolo e Petronio àn fæto amugiâ mólta tæra, che ciàn cianìn a l'à formòu l'istmo dónde ancheu se scitoa o céntro stòrego: a poxiçión strategica a l'à permìsso ànche de diféndise da-i foestê ch'arivâvan pe mâ, avéndo a çitæ 'nna roccaforte naturâle in sce l'izoöto.
Moltìscimi pòpoli foestê l'àn atacòu Séstri Levànte durànte o Medio Evo, quand'o l'êa 'n posediménto da Repùbrica de Zêna: i Fieschi de Lavagna àn provòu a conquistâ a çitæ into 1133 cómme pûre Pîza into 1170, ma sénsa sucèsso. Into 1172, perö, i Malaspinn-a e i Fieschi se són piggiæ a çitæ da-o domìnio da Repubrica de Zêna, e àn battûo Castruccio Castracani da Lucca into 1327. I Visconti de Milàn dapeu àn piggiòu Séstri Levànte into 1365, e o pàize o l'à rexistûo 'n atàcco da Venéçia into 1432.
Séstri Levànte a l'é stæta atacâ da-i corsæ tùrchi into 1542 e da-i saraxin into 1607. Finarménte, con Napolion, o pàize o l'é stæto anessòu into Inpêo Françéize e dapeu into 1815, gràçie a-o Congrèsso de Viénna, Séstri Levànte e a Repùbrica de Zêna són stæte incorporæ into Régno da Sardégna fin a l'unitæ d'Itàlia into 1861.
Pòsti de interèsse[modìfica | modìfica wikitèsto]
A çitæ de Sestri Levante a l'è pinn-a de gêxe, tra e quæ, e ciù inportanti són:
- Santa Maria de Nazareth (XVII secolo), neoclascica, posta in mêzo a-e dôe bâie
- San Nichioso, romanica, costroîa in çimma a l'izoöto
- Madonnin-a do Grappa
- San Steva do Pónte
Economîa[modìfica | modìfica wikitèsto]
Gràçie a-a beléssa do pòsto, Séstri Levànte a vîve soviatùtto de turìsmo, gràçie ai vixitatoî lombàrdi, piemontéixi e tedéschi ch'i vegnàn a pasâ e vacànse a-a ciazza.
A prinçipâ sede de indùstria, a Fincantieri, a se tréua a Riva Trigoso, pöco distànte da Séstri Levànte, e a provédde lòu a tùtta a çitæ.
Coltûa[modìfica | modìfica wikitèsto]
Manifestaçioin, fèste e fêe[modìfica | modìfica wikitèsto]
- A primavéia se fâ a Séstri Levànte o Premio Andersen, a premiaçión do lìbbro ciù bèllo scrîto da e pe-i figeu, coscì ciamòu in önô do grande scritô de föe Hans Christian Andersen.
- A Barcarolata, ch'a se fâ l'urtima doménega de lùggio, inta quæ i volontâi sfilan p'a çitæ co 'nn-a barca adornâ in mainêa ridìcola, e vinçe chi pórta a barca ciù strânn-a p'a strâ.
- Hanoa Hanoa, tradiçionâ fèsta hawaiiann-a do segóndo matesdì d'agósto, promòssa da-a famôza discotéca Piscinn-a di Castélli.
Colegaménti esterni[modìfica | modìfica wikitèsto]
- Scîto ofiçiâ do comùn de Séstri Levànte Scîto ofiçiâ do comùn de Séstri Levànte
Note[modìfica | modìfica wikitèsto]
- ↑ Fonte dal sito Demo.Istat.it


text:
Inciostro
Inciostro , mescciua liquida formâ da 'na disperscion de pigmenti ò da 'na soluçion de coloranti inte 'n mezo ægoozo ò organico con l'azonta d'aditivi fluidificanti (collanti, tenscioattivi, polimeri ecc.), ch'a vegne transferia in sce de superfiçie de materiæ despægi segondo i uxi, in particolâ a scritua e a stampa.
Çenni storichi[modìfica | modìfica wikitèsto]
Tra i ciu antighi inciostri va aregordao l'inciostro de Chiña, l'invençion do quæ a remonta a-o 3° millennio a.C. In eppoca clascica gh'ea in uzo di inciostri a baze de neigro de fumme e de sæ metalliche ascì, a-i quæ seguì into Medioevo di inciostri a baze de vetriœu, cacalloa e gomma, dœuviæ dapœuscia ascì. Into XIX secolo i sviluppi da chimica permissan a gradoâ sostituçion de sæ metalliche (che corodeivan o papê) con di preparæ chimichi meno agrescivi. Tanto inte l'antighitæ che into Medioevo, fu largamente dœuviao di inciostri tenti, sorvettutto rosci e turchin, e, inte di codexi de gran lusso, ascì d'inciostri a baze d'óo ò d'argento.
Tipi de inciostro[modìfica | modìfica wikitèsto]
Existe di inciostri despægi in fonçion do cô e de l'uzo a-o quæ son destinæ (scritua, pittua, stampa tipografica, stampa carcografica, stampa da computer, fotocopiatua). I inciostri neigri, ciu comun, son de soluçioin ægooze d'acido gallico e tannico (ò de 'n solo de questi) e sorfato ferozo con azonta d'agenti anticomplessanti, coloranti azontivi (in particolâ aime de crommo ò cromato ò bicromato de potascio, neigro de fumme), produti antimoffa.
Inciostri da stampoei[modìfica | modìfica wikitèsto]
Son composti da doi elementi de baze; un veicolo (ligante ò vernixe) e un colorante. O primmo o serve pe-o transporto e pe-o fissaggio do segondo in sce-o suporto da stampâ. A segonda do tipo de veicolo, se distingoe inciostri grasci e inciostri liquidi. I primmi, dœuviæ inta stampa tipografica, offset, carcografica e serigrafica, g'han un veicolo composto da de rexiñe naturæ ò scintetiche mescciæ con di œui vegetæ (lin, soia ecc.) ò mineræ (derivæ da-o petrolio ò da-o carbon) e un produto colorante formao da di pigmenti insolubili despersci in povie finiscima. I segondi, dœuviæ inta stampa rotocarco ò flesciografia, g'han un veicolo composto da 'na mescciua de mæxime rexiñe scintetiche dœuviæ pe-i inciostri grasci, de solventi volatili, comme toluene, xilene, alcol, ægoa, e un produto colorante composto da di pigmenti solubili into veicolo.
Pe-a stampa in rotative a neigro e a cô, pe-a sempre ciu elevâ veloçitæ de tiatua l'è stæto introduto di inciostri che receddan un aporto de calô pe rende ciu rappido l'esciccamento e o fissaggio. Pe-a stampa offset l'è stæto otr'a ço introduto di inciostri o veicolo di quæ o l'è constituio da 'na rexiña acrilica viscoza, parçialmente polimerizzâ e diluia into so monommero. L'esciccaçion e o fissaggio avegnan pe polimerizzaçion sotta l’effetto di raggi urtravioletti (inciostri UV).
Di atri inciostri particolæ son i inciostri metallichi, formæ da de sospenscioin de povie de metalli in soluçion de gomma arabica, e i inciostri fosforescenti, impiegæ pe-a stampa de francobolli e manifesti.
I vapoî di solventi e diluenti dœuviæ inti inciostri da stampa pœuan inquinâ i ambienti de travaggio e recedde, pertanto, di apægiatue pe-a bonifica de tæ ambienti ò pe-o recupero di solventi mæximi. D'atro canto, l’impiego de l'ægoa a-o posto di sciorventi organichi tradiçionæ, a fronte de l'evidente benefiçio ambientâ, o comporta tuttavia de dificortæ into caxo di inciostri destinæ a di supporti no asciorbenti (laminæ plasteghi, aluminnio ecc.); otr'a ço l'ægoa a l'evappoa con mao dificortæ e mao lenteçça.
Se produxe ascì di inciostri do tutto privi de quásesǽ tipo de solvente, comme i inciostri UV pe-a stampa offset d'ato diti.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Inciostro


text:
Càneva
Cannabis sativa (L., 1753), comuneménte conosciûa cómme Càneva, a l'è unna cianta a fiore (angiosperma) che a l'appartegne ä famiggia de Cannabaceae, dîte anche Cannabinacee, ôrdine de Urticales, classe Magnoliopsida, divixion Magnoliophyta[1].
Scistematica
In sce l'esatta tassonomia do genere Cannabis se registra opinioin diverse a seconda che se conscidere a speçie monotipica o politipica. Gh'è di botanici che distinguen solo unna speçie (sativa) con due sottospeçie, divise a sö votta in due varietæ:
- Cannabis sativa
- ssp. indica
- var. indica
- var. kafiristanica
- ssp. sativa
- var. sativa
- var. spontanea
- ssp. indica
Segundo atri o genere o va diviso in træ speçie:
- Cannabis sativa
- Cannabis indica
- Cannabis ruderalis
Pe atri e speçie son sôlo dôe: C. sativa, che a comprende tütti i tipi de càneva, a parte e varietæ döviæ pe a produsion de hashish e marijuana in Afghanistan e [[Pakist, che componen a speçie C. indica.
Tütte e speçie, sottospeçie ò varietæ nominæ sôvia pöan esse incroxiæ tra de lô zenerando unna progenie fertile.
Morfologia e Fisiologia
A càneva a l'è unna cianta erbacea a ciclo annuale. L'altezza a varia tra 1,5 e 2 metri, ma in sottospeçie coltivæ a pö arrivä figna a 5 metri. A presenta 'na reixe longa a fitton e un fusto, drîto o ramificou, con escrescense rexinose, angolæ, a votte cave, speçialmente ao de sôvia do primmo pä de fögge. E föggie son palmæ, composte da 5 - 13 fögginne lançeolæ, a margine dentou-seghettou, con ponte acuminæ figna a 10 cm de lunghessa e 1,5 cm de larghessa; in ta parte bassa do füsto e föggie se presentan opposte, in ta parte äta invece tendan a cresce alternæ, sôviattütto doppo o nono/deximo groppo da cianta, oscia a maturasion sessuale avvegnüa (doppo a fase vegetativa iniziale).
Salvo rari caxi de ermafroditismo e ciante de càneva son dioiche: e scioî unisessuali crescian in sce individui de sesso diverso. E scioî maschili (staminiferi) son riunîe in pannocce terminali e ognidün o presenta 5 pétali füsi ä base e 5 stami.
E scioî femminili (pistilliferi) son riunîe in grüppi de 2-6 ae ascelle de brattee formanti cürte spighe; ognidün o mostra un caliçe membranaceo ch'o l'ingœugge streitamente un ovaio supero e uniloculare, surmontou da doi stili e doi stimmi.
Permissi legali pe a coltivasion da càneva
In Italia a coltivasion indüstriale a l'è consentia a chi g'ha un speciale permisso, limitou a de varietæ de càneva çertifichæ, appoxitamente selesionæ per avei un contegnüo trascürabile de prinçipio attivo psicotropo (THC). A lezze Fini-Giovanardi a stabilisce che a coltivasion no autorizzä de càneva a l'è pünibile con 6-20 anni de reclüxion, o con 1-6 anni de reclüxion in to caxo che o giüdiçe o riconosce in to caxo speçifico un fæto de lieve entitæ. A cianta a bœutta in primavéia e a fiorisce in estæ inolträ. L'impollinasion a l'è anemofila (trasporto tramite o vento). In autünno gh'è i früti, di acheni düi e globoxi, ognidün cuntegninte unna semensa con endosperma carnoso e embrion cürvo.
Nòtte
- ↑ (EN) Cannabis sativa, in sce powo.science.kew.org. URL consultòu o 3 màzzo 2021.
.Veddi ascì
Âtri progètti
- Wikimedia Commons a contêgne di inmàgine ò di âtri files in sce Cannabis sativa
- Wikispecies a contêgne informaçioìn in sce Cannabis sativa


text:
Riforma protestante
Rifórma protestànte: Moviménto religiôzo comensòu in Germània inte l'anno 1517 ch’o l'à provocòu a scisión inta Gêxa Crestìànn-a. O l'à avûo ascì de consegoénse culturâli, polìtiche e econòmiche.
Da Lutêro a-a pâxe d'Aogósta[modìfica | modìfica wikitèsto]
E raxoìn da “Rifórma” són prinçipalménte de caràtere religiôzo. A coruçión, a degeneraçión morâle e spiritoâle tànto difûze inta Gêxa de Rómma són stæte o pretèsto perché o Martìn Lutêro o fisésse inte 95 têxi (atacæ a-a pòrta da Gêxa de Wittenberg a-i 31 d’òtôbre do 1517) quéllo ch’o l’êa o sò penscêo religiôzo. Quéste têxi che êan cóntra o scàndalo de indulgénse e afrontâvan i problêmi do pecòu, da peniténsa e da gràçia inte ’na nêuva letûa di Evangêi co-in nêuvo anónçio de quélla ch'a l’êa a libera gràçia de Dîo dæta a ògni pecatô indipendenteménte da-i sò mériti.
I Prìnçipi tedéschi, che mâ soportâvan o potêre de Rómma ch’o no ghe permetéiva d’agî liberaménte into govèrno di sò teritöi, fàn sùbito sò quésta “Rifórma” e a l’é quésta a raxón da scisión co-a Gêxa Catòlica. Quésta scisión a l'à provocòu lòtte asæ dûe fra quélli ch’açetâvan quésta nêuva vixón do Crestianêximo e quélli in càngio fedêli a-o Pàppa. Quéste lòtte són finîe co-a pâxe d'Aogósta (into 1555) quànde a divixón fra Catòlichi e Protestànti a l’é diventâ definitîva in bâze a-o prìnçipio cuius regio, eius religio, ch’o l’imponéiva a-i sùditi de segoî a religión do sò Prìnçipe. A dotrìnn-a luterànn-a (dîta pöi protestànte perché quélli chi-â segoîvan “protestâvan cóntra o Pàppa) a s'é difûza sorvetùtto in Germània e inti pàixi nòrdichi. In Inghiltæra a l’à avûo caràtere prevalenteménte polìtico quànde a l’é stæta inpòsta da l'Enrîco VIII.
Calvinìsti e Anglichén[modìfica | modìfica wikitèsto]
No sôlo in Germània gh’êa quésta difûza rouxîa vèrso o potêre do Pàppa e da Gêxa Româna. In Svìsera, a Zurîgo, o Huldrych Zwingli, con l’arénbo de Aotoritæ do pòsto o l’avéiva lê ascì propòsto de Rifórme cóntra o Pàppa e a Cùria Româna. Mòrto lê, e sò idêe són stæta repigiæ da-o Gioâne Calvìn ch’o l’à réize ancón ciù sevêre e o l’à realizòu ’na stréita òrganizaçión teocràtica pontàndo sorvetùtto in sciô têma da predestinaçión. A Rifórma Luterànn-a a l’à inpedîo a-e idêe do Calvìn d’afermâse inte l'Ouröpa do Nòrd, ma se són asæ difûze inte nêuve tære americâne portæ da chi, persegoitòu in Ouröpa, o s’êa rifugiòu la.
In Inghiltæra, pàize catòlico e asæ ligòu a-o Pàppa, o rè Enrîco VIII, pe raxoìn polìtiche e naturalménte econòmiche (i pàixi a-o de la de Àrpi mâ soportâvan de dovéi pagâ pe mantegnî a Gêxa de Rómma), o l’à provocòu ’n scìsma ch’o l’à mantegnûo quélla ch’a l’êa l’òrganizaçión de bâze da Gêxa Catòlica, ma aplicàndo a teologîa da Rifórma. Quésto o l’à provocòu lòtte dûe e sangoinôze che in quàrche mòddo són ancón prezénti inte l'Irlànda do Nòrd (Ulster) dónde Catòlichi e Anglichén són de lóngo a-i færi cùrti. Quéste nêuve vixoìn do Crestianêximo àn dæto vìtta ascì a sétte e moviménti religioxi duaménte contrastæ ségge da-i catòlichi che da-i Riformìsti.
A teologîa da rifórma[modìfica | modìfica wikitèsto]
O prinçìpio bâze da Rifórma protestànte o l’é chi-â sarvéssa a s’òtêgne sôlo co-a fêde e no co-e indùlgénse. Són refuæ dötréi Sacraménti (o batêximo e a comenión) e vêgne afermòu o prinçìpio che fra Dîo e l’òmmo no gh’é nisciùn intermediâio. O Pàppa o no gh’à dónca nisciùnn-a aotoritæ e quésto prinçipio o l’é sostitoîo da-o “lìbero ezàmme” e da-a responsabilitæ do credénte davànti a Dîo e a-o sò pròscimo. Co-a “Rifórma” vêgne eliminòu a diferénsa fra cêgo e làico e introdûto a distinçión fra o potêre civîle e quèllo ecleziàstico: da quésta distinçión nàsce o procèsso de secolarizaçión da socjetæ.
Colegaménti esterni[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Riforma protestante


text:
Kinshasa
Kinshasa a l'è a capitâ e çittæ ciû grande da Repubbrica Democratica do Congo. Into passòu ciammâ Léopoldville e anche Leopoldstad, a g'ha anchêu 'na popolasion de çirca 7,5 millioin d'abitanti (2005).
Descriçion e stöia[modìfica | modìfica wikitèsto]
A l'è in riva a-o sciûmme Congo, pròpio in fronte a-a çittæ de Brazzaville, capitâ da Repubbrica Do Congo, eséndo l'ûnico pòsto do mondo donde dôe capitæ de naçioin s'atrêuvan in scê rîve contrâie do mæximo sciûmme vedendose l'ûnn-a e l'âtra.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Kinshasa


text:
Categorîa:Filozofîa
Quésta categorîa l'arechéugge e vôxe che pàrlan de l'argoménto: Filòsofia.
- Wikimedia Commons a contêgne 'na categorîa in sce l'argoménto Categorîa:Filozofîa
A sciénsa che a stùddia o scignificâto e a giustificaçión da conoscénsa.
O nomme o derîva da-o grêgo antîgo φίλoς, filos = "amô" e σoφίa, sofìa = sapiensa, donde amô pe-a sapiénsa.
Sottocategorîe
Sta categoria chì a contegne sôlo 'na sottocategoria, chì aprœuvo.
F
- Filòzofi (14 P)
Pàgine inta categorîa "Filozofîa"
Questa categoria a contegne e 15 pagine indicæ chì de sotta , insce 'n totale de 15.


text:
Poexie do Gioxeppe Peagallo/Pe-o ritorno do Rev. G. T.
PE-O RITORNO
do Rev. G.... T....
Sûnetto
Pippo, Beppin, Giöxeppe, ah cose sento!
Ti hæ za vortôu bandëa, ti ê torna a Zena?
Coscì poca imprescion t'ha fæto a scena
Do Refettöio e l'äia do Convento?
Ah! che l'é troppo bella esta scirena,
Moæ do grand'Ommo chi é nasciûo in Morçento!
D'ammiâla solo a te fa o chêu contento,
Tanto a l'é varia, dilettosa, amena!
Ma mi che aveivo fæto ûnn'Elegia
In tersinn-e cianzendo a tò partensa,
E a voeiva za stampâ da-o Sciô Ferrando,
O mæ tempo, i me versci ò cacciôu via,
Hò cento inûtilmente, e resto sensa
A lode che m'aviæ meitôu stampando.


text:
Ouagadougou
Ouagadougou a l'è a capitâ e prinçipâ çittæ de Borkinn-a Faso. A g'ha 1.119.775 abitanti (2006).
E sêu prinçipâli attivitæ econommiche son l'indûstria di tesciûi (coton e tapeti), de l'êujo, do savôn, e l'artexanato.
A l'è a sede de l'Ûniverscitæ de Ouagadougou, a g'ha 'n aeroporto internaçionâ, e a l'è collegâa co-o porto d'Abidjan inta Costa d'Avoio pe mëzo de ferrovie.
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Ouagadougou


text:
Focatico
Ô focatico, o fuocatico, ô l'ea un'imposta applicä in sce ogni fögô, o föguä, cioè in sce ogni casa de un grüppô familiare, o in sce ogni cusciditô fumante se l'abitaziôn a cômprendeiva ciü gruppi familiari.
Descriçion e stöiaModìfica
A l'aveiva vasta diffuxion in te l'Europa medievale e moderna. Inte ô regnô de Napoli a l'ea stæta istituia da Carlo I d'Angiò dô 1263. Tale imposta a l'è restä in vigôre, cun vicende alterne, pe lungô tempô, ürtimamente cun a denominaçiôn de imposta de famiggia. In te l'Ottoçentô ô focatico, in te campagne, ô l'ea associoô ä "tassa bestiami".
In te a primaveia de ogni anno ogni cômüne ô l'inviava ae scingôle Magistratüe Comunitaie e stampe occôrrenti a compilä e operasôin de tascie de focatico e de bestiamme. Entro ô 30 zügnô vegnivan mandë e scrittüe, ä fin de agôstô vegnivan rispedie ä Rappresentanza Comunitaria, con ô foggiô de riparto apprövoô per a tasciaa, mentre i ruoli vegnivan passæ all'Esattô Comunale dä Legaziôn pe a riscosciôn, che a l'ea da fä entrô e date stabilie.
Ô ruolo ô l'ea cômpostô da trë categorie: a prima faxeva riferimentô aô sôlô Fuoco, a segônda a consciderava a terra coltivata e a tersa a classe di reddito, inta quale l'ea catalogoô a famiggia a segônda de proprie caratterisctiche.
- I föghi ean côntezzæ pe capifamiggia, quindi unitæ familiari anche de grande dimensciôn, e pe subalterni, cioè serventi che ean da una famiggia a louä sensa però fäne parte.
- A segônda categoria a clascificava i terren côltivæ, mezüæ segôndô l'unitæ de mezüa vigente intô cômüne, normalmente a superfiçie de terren dövioô pe semenaghe una çerta quantitæ de semensa da côltivaziôn principale inta zona.
- A tersa categoria a l'ea determinä in base aô redditô totale stabiliô segôndô ô tenôre de vitta da famiggia intrega.
Non tütti i contribuenti ean inserï inta tersa categoria e quindi assoggetæ a questa imposiziôn, che a risültava perciò una soviattascia pe i ciü abbienti. Causandô, d'atra parte, evaxiôin e esensciôin concesse a favôre de çerte famiggie o grüppi de individui che abitavan inti cômüni ciü importanti e aveivan in te quelli incareghi pübblici de particôlare importansa (senatôi, notai, clero, ecc.).
In FransaModìfica
Ô Feu fiscal franseise ô l'aveiva avüô origine cômüne côn ô Focatico medioevale, che poi ô s'ea evolüô in mainea autonoma, anche dretô ä Fransa mexima.
In ItaliaModìfica
Ô "fuocatico" ô l'ea inisialmente stætô aboliô con ô regio decreto legge 30 dixembre 1923, ma e enôrmi difficoltæ trövæ dai cômüni pe avei de entrate cômpensative aveivan cônsigioô aô Gôvernô de reintrodüe temporaneamente ô fuocatico con a denominasiôn de imposta di famiglia, mediante ô regio decreto legge dô 23 mazzô 1924.
Ô Testo unico 14 settembre 1931, de refôrma da finansa locale, ô mantegniva in vigôre l'imposta de famiggia, applicandola però sôlô ae ürtime træ clasci demografiche cômünali (pe i cômüni con popolasiôn inferiô ai 30.000 abitanti). I atri cômüni aveivan invece a facoltæ de istituî l'imposta insce ô valôre locativo.
Ô "növô" fuocatico ô l'é stætô definitivamente abrogoô con a rifôrma tributaria dô 1974.


text:
Orcu Feìn
Orcu Feìn (Òrco Feìn in senése, Orco Feglino in italian) u l'è ün cumüne de 898 abitanti da pruvinsa de Savuna.
Geugrafia[modìfica | modìfica wikitèsto]
U teritöriu du cumüne de Orcu Feìn, a munte de Finô, u se truva in-ta parte ciü ôta de valô da sciüméra Susà e in-ta riva de punénte da valô da sciüméra Aquila, e cuôli, doppu avé traversó Finô, i se cacian in-tu Mô Ligüre. In-ta valô da Susà u teritöriu cumünôle u riva fìn a-a custéra di munti, cun-u sö puntu ciü èrtu in-tu Bric du Sovassu (998 m).
I cunfìn cu-i paisi vexìn i pasan pe-a sciüméra Susà, cun Vessi Portiu a levante, e pe-e custére di munti a punénte cun Côrxi e a nord cun Mallare. U cunfìn setentriunô du paise u l'è segnó da-u spartiègue tra-u bacìn ligüre e cuéllu da valô Burmia, in-tu töccu cunpresu tra u sa mensunó Bric du Sovassu, a ovest, e u Munte Ôtu (956 m) a est. In-sciu cunfìn setentriunô cun Mallare u gh'è asci a Colla de San Giacumu (796 m), traversô da üna stradda in tèra battüa, e a-i pé du Munte Ôtu.
De ciü, e due lücalité prinsipè du cumüne, Feìn e Orcu, i se truvan, rispetivaménte, in-tu fundu da valô da Susà e in simma a-u briccu che u divide sta valô chi da cuélla de l'Aquila.
Stòia[modìfica | modìfica wikitèsto]
U numme "Feìn" u vegne foscia da-u latìn Ad figulinas, dunca "u pustu unde a l'è féta a ceramica". U numme da lücalité de Orcu pe cuntra u nu l'à ün origine tantu céra, foscia da-u latìn Orca (in-tu sensu ségge da béstia marina o du numme che u se döverôva pe di tipi de butti) o ancura ciü antigu, foscia da léngua di ligüri.
Antighité e Mediuevu[modìfica | modìfica wikitèsto]
De éte ciü antighe i nu ghe sùn particulè testimunianse in-tu teritöriu de Orcu Feìn ma de següru u l'éra sa frecuentó da de pupulasiui di antighi ligüri, i cuôli i l'axévan ün inpurtànte vilàggiu in-scia Ruca de Perti, a-a giurnô d'ancö cunusciû cumme u "Vilàggiu de Agnime", che u remunta a l'éte du féru e u l'è scinbulu de l'inpurtànsa du Finô cumme cunfin tra-i teritöri di ligüri Sabazi e di Ingauni. I nu ghe sùn mancu di particulè resti de l'éte rumôna détu che a stradda prinsipô de l'area, a via Julia Augusta, a pasôva in-ta valô a punénte de cuélla de sutta a Orcu, a valô Ponci, unde i ghe sùn sincue punti rumôni du I-II seculu d.C.[4]
Doppu i seculi ciü scüri de l'ôtu mediuevu a primma testimuniansa scrita du Orcu Feìn a remunta a-u 967, cuande l'inperatö Otun I u cunsegnôva a Aleramo du Munferùn e tère "in desertis locis" da cuscì dita môrca Aleramica, tra-e cuôli u l'è indicó u castéllu de Orcu asci, ditu Castrum Orche e scituó in simma a-a colla de San Lurénsìn. In-tu 1162, cun ün dipluma de l'inperatö Federiccu Bôrbarussa, u castéllu de Orcu u sara détu a Riccu du Caréttu[4][5].
Feìn, antigaménte ditu Poggiu da Géxa u l'è mensunô pe-a primma otta in-te ün papé du 1351 e in-ti ôtri sucessivi, ma u sara pe vari seculi ün teritöriu sutta a cuéllu de Orcu, In particulô, cu-i sö "Castrum, compagna et territorium", Orcu u l'éra üna de cunpagne in-te cuôli u l'éra spartiu u teritöriu du Marchexùn de Finô. Sölo doppu tantu tenpu, in-tu XV seculu, a parocchia du paise de Feìn a sara separô da Orcu, segnu da definitiva afermasiùn da növa cümunité[4].
Eté muderna e cuntenpuranea[modìfica | modìfica wikitèsto]
Sutta a-u Marchexùn, in-tu XVI seculu, u paise de Orcu u riverà a ciü o menu séntu "föghi", paréggi a 500 abitanti, ciü de cuélli da giurnô d'ancö, però tenpi scüri i rivôvan. Deféti u guvernu du marchése Alfonsu II, incuménsô in-tu 1546, u sara particularménte opressivu (a Orcu i saran dumandui pe-a tascia in-scia sô bén 32 scuddi) tantu che, ôtre che da Côrxi, da Orcu i partiràn de revurte asci. Però, cun-a murte de l'urtimu marchése Sforsa Dria in-tu 1602, u Finô u perderà a sö indipendensa, pasandu sutta a l'inperu spagnollu. In-te stu periudu chi u ghe sara ün furte sviluppu di cumerci in tüttu u Marchexùn, déta a sö inpurtànsa strategica pe-u suntaméntu du Ducôto de Milan a-u mô. In-tu 1632 ün epidemia de peste a culpirà i burghi de Orcu e de Feìn, cun vari murti asci, cumme i dui che, segundu a tradisiùn, i saran sepürti in-te ün terén vexìn a Orcu unde da cuéllu muméntu u nu crescerà ciü ninte. Pe stu mutivu chi i abitanti du paise i custruiran propriu lì üna picina capélla dedicó a Santa Maìn de Grasie, deventô poi, doppu vari largaménti, a parocchia de San Lurénsu[4].
U 2 avri 1707 u teritöriu du Marchexùn u paserà sutta a-u cuntrullu de l'inperu austriacu pe poi, da-u 20 agustu 1713, pasô a-a Repübbrica de Séna. In-ti sti anni chi u végiu Marchexùn u l'éra spartiu in sincue cuarté, cumme indicó in-te ün papé du 2 dixénbre du méximu annu, cun Feìn in-tu cuôrtu (cun-u restu de ôtre valé daré a Finô, e dunca cun i paisi de Riôtu, Côrxi e Perti asci) e Orcu in-tu cuintu cuarté (cu-e varie lücalité de Vessi e cuélle de Pia, Lacremô e Varigotti asci)[4][5].
In-te guére napuleuniche u frunte tra-i francési e austru-piemuntési pe varie otte u paserà pe Orcu, cun viulenti scuntri survatüttu in-scia custèra di munti, pe-u cuntrullu da Colla de San Giacumu. A-a giurnô d'ancö i sùn ancura vixibili e trincêe realisé da-e trüppe francési in-ta söna, in particulô in-ta lücalité cunusciua cumme "A Strà"[4].
Cun-a creasiùn da Repübbrica Ligüre u paise u sara inprinsipiu tacó a-u departiméntu du Letinbru, cun capulögu Savuna, ma poi, cun l'anesiùn da Ligüria a l'inperu francése, Orcu Feìn u sara inseritu in-tu departiméntu de Muntenötte, sutta a-u canton de Finô e in-te l'arrondissement de Savuna. In-tu 1815, doppu a cürta speriénsa da Repübbrica Senése, Orcu Feìn (che u l'axéva 1072 abitanti in-te cuéllu annu) e tütta a Ligüria i saran déti a-i Savüia, pe decisiùn du Cungressu de Vienna, e dunca inseriti fìn a-u 1927 in-ta pruvinsa de Séna, pe poi pasô in-ta növa pruvinsa de Savuna. De ciü, a remunta a-u 7 lüu 1869 a defenitiva uniùn di dui burghi de Orcu e de Feìn in-tu cumüne da-u méximu teritöriu d'ancö[4][5][6].
Da-u 1973 a-u 2011 u l'à fétu parte da Cumünité Muntana Pollupice asci, a-a giurnô d'ancö derlenguô[7].
Abitanti[modìfica | modìfica wikitèsto]
U cumüne de Orcu Feìn u l'è u frütu de l'uniùn di dui paisi ciü antighi de Orcu e de Feìn, incuménsô u 7 lüu 1869[6], i cuôli i sùn i dui céntri prinsipè du cumüne a-a giurnô d'ancö. I ghe sùn de lücalité ciü picine asci, cumme Cia, in-te üna valô a punénte de Feìn, e Boragni, vexìn a-u cunfìn cun-u cümune de Vessi Portiu.
Orcu Feìn u cunfina cun Mallare e Cügén a nord, cun Vessi Portiu a levante, cun Finô a sud e cun Côrxi a punénte[8].
Evulusiùn demugràfica[modìfica | modìfica wikitèsto]
Abitanti censî[9]
Minorànse fulén[modìfica | modìfica wikitèsto]
Segundu l'ISTAT, a-u 31 dixénbre 2017, a Orcu Feìn i gh'éran 34 rexidenti fulén.
Sciti de interesse[modìfica | modìfica wikitèsto]
Architetüe religiuse[modìfica | modìfica wikitèsto]
U teritöriu de Orcu Feìn u l'è spartiu tra-i prevostri de due parocchie, che i se truvan sutta a-a diocesi de Savuna-Nori. Deféti i ghe sùn a parocchia du paise de Feìn, che a l'à a sö sêde in-ta géxa de San Lurénsu, e cuélla du paise e végiu cumüne de Orcu, sutta a üna géxa dedicô anche lé a San Lurénsu[10].
- Parocchia de Feìn
- Géxa de San Lurénsu: a l'è a sêde da parocchia de Feìn e a remunta a-u Mediuevu. U sö spétu d'ancö u l'è u frütu da recustrusiùn du XIX seculu, féta segundu un stile baroccu a-u pustu du végiu tardu-goticu[11].
- Oratoriu di Santi Carlu e Benôrdu: u l'è oratoriu da parocchia de Feìn, vexìn a-a cuôle u l'è scituùn. U l'è stetu custruiu in-tu 1858 doppu che, cun-u largaméntu da parocchia, a ciü végia custrusiùn du XVII seculu a l'éra steta derucô. A l'è a sêde da cungregasiùn religiusa da-u méximu numme, famusa pe-u sö gréndu cristu de Giuanne Maraglian e pe-u cristu néigru.
- Santuariu de Santa Maìn Ausiliatrixe: u l'è stetu custruiu doppu üna serie de apparisiòi da Madonna in-te l'area tra-u 12 masu e u 25 otubre du 1874 e avértu in-tu 1877. U l'à üna strutüa a navôta séncia, de furma serculô, e üna faciôta cun de punte particulè, tipiche de ôtre géxe da söna de Nissa. Vexìn a-u santuariu a l'è steta custruia üna picina capélla asci, in-sciu puntu de apparisiòi[12].
- Géxa de San Roccu: a l'è steta custruia in-tu XVII seculu in-sce üna de stradde pe intrô in-tu paise. A l'à üna strutüa e üna tantu faciôta séncia, cun ün picìn canpanìn a vèira[13].
- Capélla da Maculôta: a l'è üna picina custrusiùn du XVIII seculu, scituô a nord du céntru du paise[14].
- Parocchia de Orcu
- Géxa de San Lurénsu: sêde da parocchia de Orcu, a l'è steta custruia üna primma otta in-tu 1632, dedicô a-a Nostra Scignura de Grasie, diventandu a parocchia in-tu 1674, a-u pustu da géxa de San Lorenzìn. Cun di sucessivi largaménti a sara tacô a-u végiu oratoriu e u sara custruiu, in-tu 1714, u canpanìn asci. A faciôta, realisô cun-a pria du Finô, a l'è steta finia sölo in-tu 1933[15].
- Géxa de San Lurénsìn: a l'è üna de custrusiòi ciü antighe de Orcu, détu che a remunta a-u XI-XII seculu, mensunô pe-a primma otta in-te ün papé du 1195. U sö spétu d'ancö u l'è cuéllu da recustrusiùn du XIV seculu, cun di ricchi afreschi realisòi foscia in-tu 1493. Inprinsipiu a l'éra dita a géxa de San Lurénsu ma, cun-a custrusiùn da növa e ciü grénda parocchia dedicô a-u méximu santu, a l'à piùn u numme de géxa de San Lurensìn[16].
- Ecs Oratoriu de Santa Maìn Manéna: végiu oratoriu du parocchia de San Lurénsu, u remunta a-u XVII seculu. Cun-u largaméntu da parocchia u l'è deventùn parte da géxa, tantu che a casassa da-u méximu numme u se spusterà in-ta sö növa sêde.
- Antigu oratoriu de San Lurénsìn: a-a giurnô d'ancö in ruvina, u l'éra l'oratoriu da primma géxa de Orcu, cuélla de San Lurensìn. U l'axèiva üna cianta a séncia fegura de cuattru lôti, cun üna otta a cruxéra.
- Capélla de San Giacumu: a se truva in simma a-u culle da-u méximu numme, a-u cunfìn setentriunô du paise cun Mallare.
- Capélla du Santu Numme de Gesù e Maìn: picina capélla che a remunta a-u 1725, a se truva in-ta lücalité de Boragni, vexìn a-u cunfìn cun Vessi Portiu[17].
Architetüe militôri[modìfica | modìfica wikitèsto]
- Castéllu de Orcu: cunusciu in latìn cumme Castrum Orche, u se truva in simma a-u briccu a sud du paise de Orcu, unde a gh'è l'antiga géxa de San Lurénsìn asci. U l'è mensunó pe-a primma otta in-te ün dipluma du 1162, ün di primmi in-scia söna du Finô, unde l'inperatö Federiccu Bôrbarussa u cunsegnôva a Riccu I du Caréttu a de tère e di tituli, tra-e cuôli u gh'éra u castéllu de Orcu asci. A sö pusisiùn a l'éra bénben strategica, détu che da chi u se cuntrulôvan e valè du rian Cornei e da Susà, e e stradde che da-u mô i muntôvan versu a valô Burmia, pasandu pe-a Colla de San Giacumu[18][19].
Ecunumia[modìfica | modìfica wikitèsto]
L'agricultüra a l'è delungu steta a ciü inpurtànte ativité ecunomica de Orcu e de Feìn, cun l'alevaméntu e lavurasiùn du légnu asci, e in particulô a cultivasiùn de èrburi da früta, cumme pèrseghi e de bricoculu, de orivi e de vigne, cumme a a lümassina, a cuôle a l'à ötegniu u certificùn I.G.T[20].
Cultüra[modìfica | modìfica wikitèsto]
Dialettu[modìfica | modìfica wikitèsto]
A Orcu Feìn a l'è parlô üna variante du finarìn, dialettu du gruppu du lìgüre céntru-ucidentàle parló survatüttu a Finô, cun de diferense da-e parlè da rivêa.
Manifestasiui[modìfica | modìfica wikitèsto]
- Sagra da furmagétta: dedicô a-a cuxìna du pustu, a se tegne u primmu fìn de setemôna de lüu in-ta lücalité de Orcu[21].
- Sagra du vìn lümassina: sagra che a se tegne a agustu, a l'è dedicô a-u vìn lücale, u cuôle u l'à u certificùn I.G.T. asci[22].
- Castagnôta de Orcu: manifestasiùn che a se tegne a segunda dumenega de otubre sutta a-a grénda rura de Orcu, a cunprende di cuncerti asci[23].
- Presepiu vivénte: a nötte de dinô, cun tüttu u paise che u turna indaré de cuarche seculu pe mustrô i antighi mesté[24].
Feste e fére[modìfica | modìfica wikitèsto]
- Festa de l'Apparisiùn: festa particulô de Feìn, a se tegne u 12 masu, in-ta recurensa de l'apparisiùn de Maìn a-a pegurôia Angera Berruti. Üna setemôna primma da celebrasiùn religiusa a cassa da Madonna a l'è spustô cun üna prucessiùn da-u santuariu a-a parocchia de Feìn, unde a ghe sara a dumenega doppu a messa.
Comunicasiui[modìfica | modìfica wikitèsto]
Stradde[modìfica | modìfica wikitèsto]
Orcu Feìn u l'è suntó a-i cumüni vexìn da varie stradde: a prinsipô a l'è a SP27 che a riva da Finô, a sud, pe poi muntô a ovest du céntru de Feìn fìn a-u cunfìn cun Côrxi, unde se taca a-a SP23 pe-u Su du Melogno. Üna stradda lücale a sunta Feìn cun Orcu, u cuôle u l'è poi suntó cun-a cuntrô de Buragni e a SP8 (Finô - Vessi Portiu).
In-tu teritöriu cumünôle u gh'è asci ün picìn caséllu in-sce l'autustradda A10 che u se truva a Feìn, che però u l'à a söla sciurtîa in-ta diresiùn de Vintimîa e l'intrô sölo pe andô cun diresiùn Séna.
Aministrasiùn[modìfica | modìfica wikitèsto]
Scindici de Orcu Feìn[modìfica | modìfica wikitèsto]
Binéllaggi[modìfica | modìfica wikitèsto]
Notte[modìfica | modìfica wikitèsto]
- ↑ Dato Istat - Pupulasiùn a-u 30 sügnu 2019.
- ↑ Clascificaçion sismica (XLS), in sce protezionecivile.gov.it.
- ↑ Legge 26 agosto 1993, n. 412, alegòu A, Tabélla di graddi/giórno di Comùn pe Region e Provinsa (PDF), in sce efficienzaenergetica.acs.enea.it, 1 màrso 2011, p. 151. URL consultòu o 25 arvî 2012.
- ↑ 4,0 4,1 4,2 4,3 4,4 4,5 4,6 Comune di Orco Feglino - Storia del Comune, in sce comune.orcofeglino.sv.it.
- ↑ 5,0 5,1 5,2 (IT) SIUSA - Comune di Orco Feglino, in sce siusa.archivi.beniculturali.it. URL consultòu o 14 zùgno 2021.
- ↑ 6,0 6,1 (IT) R.D. 7 lüu 1869, n. 5212, art. 1, in sce normattiva.it. URL consultòu o 14 zùgno 2021.
- ↑ (IT) L.R. 4 lüu 2008, n. 24, in sce federalismi.it. URL consultòu o 4 zùgno 2021.
- ↑ (IT) Comune di Orco Feglino - Statuto, in sce comune.orcofeglino.sv.it. URL consultòu o 14 zùgno 2021.
- ↑ Statìstiche I.Stat - ISTAT; URL cunsultó u 28-12-2012.
- ↑ (IT) Vicaria di Finale Ligure - Parrocchie, in sce chiesasavona.it. URL consultòu o 6 zùgno 2021.
- ↑ (IT, EN, FR) Chiesa di San Lorenzo, in sce turismo.comunefinaleligure.it. URL consultòu o 14 zùgno 2021.
- ↑ (IT, EN, FR) Santuario Maria Ausiliatrice, in sce turismo.comunefinaleligure.it. URL consultòu o 14 zùgno 2021.
- ↑ (IT, EN, FR) Chiesa di San Rocco, in sce turismo.comunefinaleligure.it. URL consultòu o 14 zùgno 2021.
- ↑ (IT, EN, FR) Chiesa dell'Immacolata Concezione, in sce turismo.comunefinaleligure.it. URL consultòu o 14 zùgno 2021.
- ↑ (IT, EN, FR) Chiesa di San Lorenzo Martire, in sce turismo.comunefinaleligure.it. URL consultòu o 14 zùgno 2021.
- ↑ (IT, EN, FR) Chiesa di San Lorenzino, in sce turismo.comunefinaleligure.it. URL consultòu o 14 zùgno 2021.
- ↑ (IT, EN) Il borgo di Boragni - Museo Diffuso del Finale, in sce mudifinale.com. URL consultòu o 14 zùgno 2021.
- ↑ (IT, EN) Castello di Orco - Museo Diffuso del Finale, in sce mudifinale.com. URL consultòu o 14 zùgno 2021.
- ↑ (IT, EN, FR) Castrum di Orco, in sce turismo.comunefinaleligure.it. URL consultòu o 14 zùgno 2021.
- ↑ (IT) Comune di Orco Feglino - Le strade del vino e dell'olio, in sce comune.orcofeglino.sv.it. URL consultòu o 14 zùgno 2021.
- ↑ (IT) Sagra della Formaggetta di Orco Feglino, in sce liguriainfesta.com. URL consultòu o 14 zùgno 2021.
- ↑ (IT) Sagra del vino Lumassina a Feglino, in sce viaggiareinliguria.it. URL consultòu o 14 zùgno 2021.
- ↑ (IT) Castagnata di Orco Feglino, in sce liguriainfesta.com. URL consultòu o 14 zùgno 2021.
- ↑ (IT) Presepe Vivente di Orco Feglino, in sce liguriainfesta.com. URL consultòu o 14 zùgno 2021.
Ôtri prugètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Orco e Fegin
Suntaménti esterni[modìfica | modìfica wikitèsto]
- (IT) Scitu uficiô, in sce comune.orcofeglino.sv.it. URL consultòu l'11 zùgno 2021.


text:
Bandoneon
O Bandoneon o l'è 'n strûmento de mûxica scimile a-a fisarmonica.
Co-a sêu sonoritæ caratteristega e a sêu fôrma rettangolâ, o l'è stæto inventòu da-o tedesco Heinrich Band (1821-1860). O se conosceiva co-o nomme bandonion, in spagnòllo "bandoneón".
Rivòu verso o 1900 co-i tedeschi emigræ in Argentinn-a, o l'ha guägnòu popolaritæ de lì inta mûxica popolâre, speçialmente into tango, essendo anchêu o sêu strûmento ciû particolâ.
O l'è conosciûo popolarmente in lunfardo comme fueye (prononçia: 'fuèscie').
O mûxicista c'o soeunna o bandoneon o vegne ciammòu "bandoneonista". Ûn di prinçipæ bandoneonisti da stoja do tango, riconosciûo in tûtto o mondo, o l'è stæto Astor Piazzolla; son ascì molto importanti tanti âtri comme Aníbal Troilo, Pedro Laurenz e Leopoldo Federico.
Veddi ascì[modìfica | modìfica wikitèsto]
- Christian's Bandoneon Page
- Bandoneonbau Hartenhauer Klingenthal Germany
- Bandonion & Concertinafabrik Klingenthal
- Premier Bandoneonbau Peter Spende - Berlin
- Klaus Gutjahr - Berlin
- Bandonion Restauration und Balgbau Wuppertal
- Bandonion and Concertina maker Harry Geuns - Kinrooi Belgium
- Akkordeonwerkstatt - Rorschach Schweiz


text:
Raimbaut de Vaqueiras
Raimbaut de Vaqueiras (1165-1207), trovadô proensâ.
Vìtta[modìfica | modìfica wikitèsto]
Poeta e trovadô proensâ che o scrie, verso o 1190, o testo ciù antigo de poexìa in te unn-a parlâ de l'area italiann-a. O o fa co-o zeneise into componimento Contrasto, dove unn-a dònna zeneise a refùa i comprimenti che ghe fa un zullâ proensâ usando a lengua ligure. Tra i primmi exempi de Lettiatùa ligure.
Rambaut o l'ha scombattùo pe o so protettô, Bonifacius I do Monferrâ, contra i comun lombardi, dappeu in Sicilia contra a i Normanni appreuvo a Rico IV. In to 1207 se pensa che o l'è mòrto scombattendo contra a i Bulgari.
De Rambaut restàn vintisei liriche, cansoin d'amô, tornei allegorici de cavaggëi e damme, e unn-a epica in scia croxâ.
Opere[modìfica | modìfica wikitèsto]
Colegaménti esterni[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Raimbaut de Vaqueiras


text:
6. DIAGNÓSTICO URBANO ACTUALIZACIÓN DEL PLAN URBANO DISTRITAL 2012 - 2022 San 6.2 ANÁLISIS DE LAS CONDICIONES EXÓGENAS DEL DISTRITO Isidro Ciudad Sostenible 6.2.3 SAN ISIDRO EN RELACIÓN A LOS DISTRITOS COLINDANTES S.S. AMBIENTAL Y DE ESPACIOS PÚBLICOS:...
More
6. DIAGNÓSTICO URBANO ACTUALIZACIÓN DEL PLAN URBANO DISTRITAL 2012 - 2022 San 6.2 ANÁLISIS DE LAS CONDICIONES EXÓGENAS DEL DISTRITO Isidro Ciudad Sostenible 6.2.3 SAN ISIDRO EN RELACIÓN A LOS DISTRITOS COLINDANTES S.S. AMBIENTAL Y DE ESPACIOS PÚBLICOS: INTERFASE MAGDALENA BREÑA DO ED O OBE B C CO ES ES IO IO OR OR IL IL EG EG AS AS LA VICTORIA GR GR BR BR SAN LUIS PUEBLO LIBRE AV AV SAN MIGUEL JESÚS MARÍA AV AV AV AV LINCE F. F. SA SA RÍA NC ISID ÍA NC HE H EZ SAN MAR ZC RO CA RO MA MAGDALENA DEL MAR SAN BORJA AR RR SAN ISIDRO RIO A A IO N N ISID A A ÚS ÚS A A A A A A A A A A A JES A JES G G A A A SAN LIA LIA A A A AA AAA A A A A A A A A A A A A A A A A A A A A A A A A A A A A A A A DE A DE SURQUILLO A A A A A A A A A A A A A A A A A A AN AN A A A A A A A A A A A A A A A A A A A A A AA A A A A A A A A A A A JU JU A A A A A A A A A A A A A A A A A A A MIRAFLORES A A A A A A A A A A A AA A A OCÉANO PACÍFICO A A A AV AV A A A A A A A AA A A SANTIAGO DE SURCO A A AA A A A A A A A A A A Y Y
Less


text:
Manicheismo
Manicheismo, religion fondâ da-o profeta perscian Mani (216-277), conosciuo in Occidente comme Manicheo ascì (foscia da-o sciriaco Māni ḥayyā «Mani o vivente», nomme dœuviao pe evitâ, specce inti paixi de lengua grega, o zœugo de paole tra Mani e manis, gr. uaveίς «matto»).
Descriçion e stöia[modìfica | modìfica wikitèsto]
Drammaticamente consapeive da soferença do mondo e do vivo contrasto tra ben e mâ inta persoña umaña, o manicheismo o l'è induto a concepî tutta a realtæ existente comme esprescion de 'na lotta perenne tra doi prinçippi oposti: o Ben (a Luxe, o Spiito, Dê, into senso proppio da paola) e o Mâ (e Tennebre, a Mateia, o Spiito demoniaco, o Satana ‘crestian’). Questi doi prinçippi, che-o manicheismo o conscidera coeterni, primma che-o mondo senscibile o l'avesse avuo origine, aveivan una so realtæ spaçiâ, oltre che spiitoâ: a Luxe in paxe perfetta a s'estendeiva inte tutte e direçioin, circondando a nord, a est e a ovest e Tennebre, ch'aveivan o so regno a-o sud, sgoarao da de perenne lotte intestiñe e turbao da de pascioin.
Da questa opoxiçion ebbe origine a soferença into mondo, segondo o mito: o prinçipe de Tenebre, vista l'abarlugante beleçça do mondo da Luxe, o vosse impadronîsene e o fu contrastao da-o Poæ da Grandeçça (coscì i manichei dexignavan o Dê da Luxe), o quæ, no poendo sarvâse atrimenti, o decize d'ofrî in sacrifiçio lê mæximo pi arestâ l’atacco de forçe do mâ. Prinçipio attivo pe ecellença, o Dê da Luxe o trà aloa da lê a Moæ da Vitta (saiv'a dî a vitta comme realtæ cosmica), che a so votta a trà da lê l’Ommo primordiâ; questo o l'afronta o mâ, ma o vegne sconfito e o se dà in pasto a-i figgi de tennebre: de sta mainea de parte de luxe arestan prexonêe de tenebre da-e quæ atendan de êse deliviæ. Se rende coscì inevitabile una lotta tra Luxe e Tenebre, e faze da quæ, descrite menuamente into manicheismo, se concluddan co-a creaçion do mondo fixico, di êsci viventi (mescciua de partexelle de luxe prexonêe do corpo, creao da-e tennebre) e infin da primma cobbia umaña, quella d'Adammo e d'Eva, formâ da-e potençe do mâ perché, reproduxendose tramite o dexideio carnâ, tegnissan in eterno prexonêe di corpi e partexelle de luxe in liatri incióse.
Coscì o manicheismo o leze in ciave fortemente pescimistega a vexenda umaña e o vedde into dexideio carnâ e inta reproduçion a conseguença primma do peccao e do mâ intimamente ligao a-a natua umaña. A resveggiâ inte l'Adammo a conscença de parte de luxe in lê incióse, e forçe çeleste mandan o Gexo, do quæ o Cristo storico o l'è una particolâ manifestaçion: coscì o Gexo o l'adescia inte l'Adammo o dexideio de sarveçça. Da questo momento l’ommo o pœu cessâ de êse strumento de forçe do mâ se, seguindo a via da sarveçça indicâ da-o Mani, o saviâ deliviâse de ogni instinto carnâ (perçò refiando o matrimonio, o mangiâ a carne, oservando a perfetta castitæ, ecc.). In tâ moddo l’ommo o vegniâ cooperatô de forçe do ben e contribuiâ a-a libiaçion de partexelle de luxe serræ inta mateia, scin a-o giudiççio finâ ch'o ne marchiâ o definitivo rescatto.
I manichei costituin una gexa co-ina proppia gerarchia; i óditoî ò catecummeni (tâ fu Sant'Aostin pe nœuv'anni), i eletti, i prævi, i vescovi, i apostoi e sorve tutti un cappo, ch'o l'ea consciderao o successô do Mani. A prescinde da l'instruçion religioza e da-o canto in comun, o manicheismo o g'aiva una liturgia assæ scarsa, ascì pe l'assença de sacramenti: tâ poriæ êse consciderao solo o rito d'amiscion (quande se diventava catecumeni), conscistente inte l'impoxiçion da man drita in sce-o neoffito. Festa centrâ da liturgia manichea a l'ea a festa do bema, saiv'a dî da cattedra do Mani, ch'a cazeiva a l'incirca a l'epoca da Pasqua crestiaña e a çelebrava o martœuio do meistro.
O manicheismo o conobbe, pi œuvia d'attivi e abili miscionai, a ciu vasta difuxon, penetrando inte poco ciu che 'n secolo da l'Affrica a-a Ciña malgrao de incagnie persecuçioin, adattandose de votta in votta a l'ambiente into quæ o doveiva œuviâ: o l'assonse coscì un ciu ciæo aspetto gnostico-neoplatonico in Occidente, o l'açetò in Perscia di esprescioin e di termini da religion de Zaratustra, mentre in Ciña o se tenzette de buddismo. Mentre però in Occidente o manicheismo o s'amortò verso o sec. 7°, in Oriente, e specce in Ciña, o duò scin otr'a-o sec. 12°, lasciando de lê conspicoe tracce lettiaie e artisteghe.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Manicheismo


text:
Ei Vgneue
Geugrafìa
Ei Vgnêue (in ortugrafìa nuvaize: Ei Vgnöe - in zenaize e Vigneue) l' è in cumün ch'u g'ò 2.279 abitanti e u s' tröva inta Provincia 'd Lisandria, inta Región Piemónte, propiu int'ei puntu dande che a val Burbaja a prinçipia e ei fiüme Burbaja u finisa intu Scrivia.
Ei paìze u s' tröva a-i pé dei Munte Spinetu (468 m), e lì in çima u gh' è u santuaiu omónimu, a mêza strò fra Lisandria e Zena.
Stóia
Pòsti de interèsse
Ecunumìa
Cultüa
Manifestasión-i
Feste e fêe
Cumünicasión-i
Òtri prugèti
- Wikimedia Commons a contêgne di inmàgine ò di âtri files in sce Ei Vgneue